
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	1 octombrie 2008

	Nr.
	27/574


R A P O R T

asupra propunerii legislative privind sistemul public de pensii pentru agricultori
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 825 din 3 decembrie 2007, cu dezbaterea pe fond în procedură obişnuită a propunerii legislative privind sistemul public de pensii pentru agricultori.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.890/03.07.2007)

· avizul negativ al Consiliului Economic şi Social (nr.1261/02.07.2007)

· avizul favorabil al Comisiei juridice, de disciplină şi imunităţi (nr.31/1301/29.01.2008)

· avizul negativ al Comisiei pentru agricultură, silvicultură, industrie alimentară şi servicii specifice (nr.21/19/04.02.2008)

· avizul favorabil al Comisiei pentru egalitatea de şanse pentru femei şi bărbaţi (nr.37/14/29.01.2008)

· punctul de vedere favorabil al Guvernului (nr.2275/18.09.2008).


Propunerea legislativă are ca obiect de reglementare crearea cadrului legal privind organizarea şi funcţionarea sistemului de pensii şi alte drepturi de asigurări sociale pentru agricultori.


Sistemul de pensii pentru viitorii pensionari agricultori, le va permite acestora plata unei contribuţii foarte reduse în condiţii de mutualitate cu statul. Mutualitatea se referă la o participare a agricultorului cu o treime din contribuţia lunară şi a bugetului de stat cu două treimi din aceasta.

Cuantumurile pensiilor sunt corelate cu nivelul venitului minim garantat şi cu cel al ajutorului de şomaj, în aşa fel încât statutul de asigurat să fie de preferat situaţiilor de asistat social.

Comisia propune Plenului Camerei Deputaţilor aprobarea iniţiativei legislative cu modificări, având în vedere următoarele: 

· pensiile actuale ale agricultorilor sunt plătite de către bugetul de stat, în timp ce actualii agricultori de vârstă activă contribuie, atâţi câţi o fac, la bugetul asigurărilor sociale de stat; astfel, contribuţiile agricultorilor de vârstă activă se redistribuie la alte categorii sociale;

· viitorii pensionari agricultori vor beneficia de o pensie de care nu puteau să se bucure conform reglementărilor actuale;

· sistemul prezintă avantaje pentru guvernele viitoare şi societate în ansamblu, care nu va avea sarcina asistenţei sociale a unui segment de cca.10% din populaţie;

· bugetul de stat va fi despovărat de sume importante din efortul financiar necesar plăţii actualelor pensii;

· dezvoltarea spiritului civic prin asumarea unor responsabilităţi proprii în asigurarea riscurilor proprii, în parteneriat cu statul;
· îndeplinirea cerinţelor europene de a asigura tuturor cetăţenilor mijloace de depăşire cu demnitate a perioadelor de risc.
Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile asupra propunerii legislative au participat, în conformitate cu prevederile art.55 din Regulamentul Camerei Deputaţilor, republicat:

· d-na Denisa Pătraşcu – Secretar de Stat, Ministerul Muncii, Familiei şi Egalităţii de Şanse
· d-na Georgeta Jugănaru – director, Ministerul Muncii, Familiei şi Egalităţii de Şanse

· d-na Mariana Câmpeanu – Preşedinte, Casa Naţională de Pensii şi Alte Drepturi de Asigurări Sociale 

· d-na Doina Păuna – director, Casa Naţională de Pensii şi Alte Drepturi de Asigurări Sociale 

Propunerea legislativă a fost respinsă de Senat în şedinţa din 27 noiembrie 2007.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 

La lucrările comisiei din 23 septembrie 2008 au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

În urma finalizării dezbaterilor, în şedinţa comisiei din 23 septembrie 2008, Comisia a hotărât admiterea cu modificări a propunerii legislative, după cum urmează: 

Amendamente admise

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentelor propuse

	1
	Titlul legii

Legea privind sistemul public de pensii pentru agricultori

	Lege privind sistemul de pensii şi alte drepturi de asigurări sociale ale agricultorilor 

Autor: Comisia pentru muncă şi protecţie socială 


	Pentru respectarea normelor de tehnică legislativă, având în vedere modificările aduse prin prezentul raport.



	2
	Capitolul 1

Dispoziţii generale


	Capitolul I

Dispoziţii generale

Autor: Comisia pentru muncă şi protecţie socială 


	Capitolele se renumerotează cu cifre romane, potrivit normelor de tehnică legislativă prevăzute la art.54 alin.(1) din Legea nr.24/2000, republicată, cu modificările şi completările ulterioare.



	3


	Art.1. - Dreptul agricultorilor de a avea o pensie este garantat de stat şi se exercită, în condiţiile prezentei legi, prin sistemul public de pensii şi alte drepturi de asigurări sociale al agricultorilor, denumit în continuare sistemul de pensii pentru agricultori.
	Art.1. - Dreptul agricultorilor la asigurări sociale este garantat de stat şi se exercită, în condiţiile prezentei legi, prin sistemul de pensii şi alte drepturi de asigurări sociale al agricultorilor, denumit în continuare sistemul de pensii pentru agricultori.

Autor: Comisia pentru muncă şi protecţie socială 
	Pentru identificarea precisă a sistemului şi a prestaţiilor care se acordă potrivit acestui sistem de pensii (titlu motivat)

Pentru rigoarea textului şi complinirea normei întrucât prin lege se acordă şi alte drepturi de asigurări sociale în afara pensiei.



	4


	Art.2. - Sistemul de pensii pentru agricultori se organizează şi funcţionează având ca principii de bază:

a) principiul unicităţii, potrivit căruia statul organizează şi garantează sistemul public bazat pe aceleaşi norme de drept;

b) principiul egalităţii, care asigură tuturor participanţilor la sistemul public, contribuabili şi beneficiari, un tratament nediscriminatoriu în ceea ce priveşte drepturile şi obligaţiile prevăzute de lege;

c) principiul solidarităţii sociale, conform căruia participanţii la sistemul public îşi asumă reciproc obligaţii şi beneficiază de drepturi pentru prevenirea, limitarea sau înlăturarea riscurilor sociale prevăzute de prezenta lege;

d) principiul obligativităţii, potrivit căruia persoanele fizice care domiciliază în mediul rural, desfăşoară activităţi legate de agricultură, zootehnie sau piscicultură şi nu au un contract individual de muncă, nu sunt funcţionari publici, nu ocupă funcţii eligibile sau de demnitate publică în care sunt numite, nu sunt  pensionari sau şomeri, sunt obligaţi, potrivit prevederilor prezentei legi, să participe la sistemul de pensii pentru agricultori, drepturile ce decurg din această participare fiind considerate drepturi de asigurări sociale, ce se exercită corelativ cu îndeplinirea obligaţiilor;

e) principiul contributivităţii, conform căruia fondurile de asigurări sociale se constituie pe baza contribuţiilor personale sau în numele persoanelor fizice participante la sistemul de pensii pentru agricultori, dreptul la pensie acordându-se pe temeiul contribuţiilor plătite;

f) principiul mutualităţii, conform căruia statul participă alături de persoanele fizice participante şi în numele acestora la sistemul de pensii pentru agricultori (public) cu contribuţii proporţionale cu cele individuale;

g) principiul repartiţiei, pe baza căruia veniturile realizate se redistribuie, conform prevederilor prezentei legi, pentru asigurarea plăţii  obligaţiilor ce revin sistemului de pensii pentru agricultori.


	Art.2. - Sistemul de pensii pentru agricultori se organizează şi funcţionează având ca principii de bază:
a) principiul unicităţii, potrivit căruia statul organizează şi garantează sistemul de pensii pentru agricultori bazat pe aceleaşi norme de drept;

b) principiul egalităţii, care asigură tuturor participanţilor la sistemul de pensii pentru agricultori, contribuabili şi beneficiari, un tratament nediscriminatoriu în ceea ce priveşte drepturile şi obligaţiile prevăzute de lege;

c) principiul solidarităţii sociale, conform căruia participanţii la sistemul de pensii pentru agricultori îşi asumă reciproc obligaţii şi beneficiază de drepturi pentru prevenirea, limitarea sau înlăturarea riscurilor sociale prevăzute de prezenta lege;

d) principiul obligativităţii, potrivit căruia persoanele fizice au, conform legii, obligaţia de a participa la sistemul de pensii pentru agricultori, prestaţiile de asigurări sociale prevăzute de prezenta lege exercitându-se corelativ cu îndeplinirea obligaţiilor;

e) principiul contributivităţii, conform căruia fondurile de asigurări sociale se constituie pe baza contribuţiilor personale achitate de persoanele fizice participante sau în numele acestora la sistemul de pensii pentru agricultori, prestaţiile de asigurări sociale cuvenindu-se în temeiul contribuţiilor plătite;

f) principiul mutualităţii, conform căruia statul participă alături de persoanele fizice participante şi în numele acestora la sistemul de pensii pentru agricultori, cu contribuţii proporţionale cu cele individuale;
Lit.g) nemodificată
Autor: Comisia pentru muncă şi protecţie socială
	Pentru claritatea textului.
​
Pentru rigoarea textului şi complinirea normei, întrucât prin lege se acordă şi alte prestaţii de asigurări sociale.

Pentru unitate terminologică se elimină sintagma „public”.

	5
	Art.3. - (1) În cadrul Casei Naţionale de Pensii şi Alte Drepturi de Asigurări Sociale, denumită în continuare CNPAS, se înfiinţează Departamentul de pensii pentru agricultori, care administrează, gestionează, coordonează şi controlează activitatea legată de asigurări sociale şi plată a pensiilor pentru agricultori.

(2) În vederea realizării activităţii de asigurări sociale şi plată a pensiilor pentru agricultori, Departamentul de pensii pentru agricultori din cadrul CNPAS are următoarele atribuţii:

a) coordonează şi controlează activitatea în acest domeniu a caselor de pensii judeţene şi a Casei de pensii a municipiului Bucureşti, denumite în continuare case teritoriale de pensii;
b) controleaza modul de stabilire şi plată a pensiilor pentru agricultori;
c) urmăreşte execuţia veniturilor şi cheltuielilor bugetului pensiilor pentru agricultori şi prezintă Ministerului muncii, familiei si egalitatii de sanse rapoarte trimestriale şi anuale privind execuţia bugetară.


	Art.3. - (1) În cadrul Casei Naţionale de Pensii şi Alte Drepturi de Asigurări Sociale, denumită în continuare CNPAS, se înfiinţează Departamentul de pensii pentru agricultori, care administrează, gestionează, coordonează şi controlează activitatea privind asigurările sociale, pensiile şi alte drepturi de asigurări sociale ale agricultorilor.

(2) La nivelul fiecărei case de pensii judeţene şi a Casei de Pensii a Municipiului Bucureşti, denumite în continuare case teritoriale de pensii, se înfiinţează direcţia de pensii şi alte drepturi de asigurări sociale pentru agricultori.  

Autor: Comisia pentru muncă şi protecţie socială
	Exprimare consacrată în materie şi identificarea tuturor prestaţiilor pe care departamentul le administrează, gestionează, coordonează şi controlează.

Pentru a reglementa înfiinţarea structurii specializate corespunzătoare la nivel teritorial.

Conţinutul alin.(2) iniţial se reformulează în cuprinsul  art.79.

	6
	Art.4. . - (1) În sistemul de pensii pentru agricultori sunt asigurate în condiţiile prezentei legi, persoanele fizice, denumite în continuare asiguraţi, care îndeplinesc cumulativ următoarele condiţii:

a) locuiesc temporar sau definitiv în mediul rural;

b) nu urmează cursuri de învăţământ, organizate potrivit legii;

c) au vârste cuprinse între 16 şi 57 de ani femeile, respectiv 16 şi 62 de ani bărbaţii.

(2) Asiguraţii pot fi cetăţeni români, cetăţeni ai altor state sau apatrizi pe perioada în care au, conform legii, domiciliul sau reşedinţa în România.

(3) Asiguraţii au obligaţia să plătească contribuţii la sistemul de pensii pentru agricultori şi au dreptul să beneficieze de pensii în conformitate cu prevederile prezentei legi.
	Art.4. - (1) În sistemul de pensii pentru agricultori sunt asigurate, în condiţiile prezentei legi, persoanele fizice, denumite în continuare asiguraţi. 

Lit.a) - c) se elimină.
(2) Asiguraţii pot fi cetăţeni români, cetăţeni ai altor state sau apatrizi, pe perioada în care au, conform legii, domiciliul sau reşedinţa pe teritoriul  României, în mediul rural.

(3) Asiguraţii au obligaţia să plătească contribuţii la sistemul de pensii pentru agricultori şi au dreptul să beneficieze de prestaţii de asigurări sociale, în conformitate cu prevederile prezentei legi. 

Autor: Comisia pentru muncă şi protecţie socială


	Reformulat pentru exprimare consacrată în materie, prevederile acestuia fiind similare cu cele ale art.4 din Legea nr.19/2000, cu modificările şi completările ulterioare.



	7
	Art.5. - (1) Sunt asigurate obligatoriu, prin efectul legii, persoanele fizice prevăzute la art.4, care:

__
a) desfăşoară activităţi agricole în gospodăria proprie, precum şi activităţi private în domeniul forestier, zootehnic, sau piscicol;

b) sunt membri ai societăţilor agricole sau ai altor forme de asociere din agricultură. 

(2) Se pot asigura în sistemul de pensii pentru agricultori şi acele persoane fizice care locuiesc în mediul rural şi care beneficiază de un contract de muncă pe perioadă determinată a cărui durată ese mai mică de 12 luni.

(3) Persoanele fizice care se încadrează în prevederile art.5 din Legea nr.19/2000 privind sistemul public de pensii şi alte drepturi de asigurări sociale nu se pot asigura  în sistemul de pensii pentru agricultori.


	Art.5. - (1) Sunt asigurate obligatoriu, prin efectul legii, persoanele fizice prevăzute la art.4, cu vârstele cuprinse între 16 şi 60 de ani, care locuiesc temporar sau definitiv în mediul rural, precum şi membrii de familie ai acestora, şi care: 

a) deţin, sub orice titlu, terenuri agricole în exploatare sau sunt proprietari de terenuri forestiere, exploatări piscicole, animale, stupi de albine;  

b) desfăşoară activităţi agricole în gospodăria proprie, precum şi activităţi  private nesalarizate în domeniul agricol, forestier, zootehnic, piscicol, apicol, sericicultură şi altele; 
Devine lit.c) nemodificată
(2) Nu se pot asigura în sistemul de pensii pentru agricultori, persoanele care:

a) urmează cursuri de învăţământ, organizate potrivit legii;

b) sunt prevăzute la art.5 alin.(1) şi (2) din Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, sau sunt asigurate în alte sisteme de pensii neintegrate în sistemul public;

c) beneficiază de una dintre categoriile de pensii acordate potrivit legii, din sistemul public de pensii sau din alte sisteme de pensii.

Alin.(3) se elimină.

Autor: Comisia pentru muncă şi protecţie socială
	Reformulat pentru exprimare consacrată în materie, respectiv cuprinderea persoanelor asigurate obligatoriu.

Pentru a reglementa persoanele care nu se pot asigura în sistemul de pensii pentru agricultori.

Pentru respectarea normelor de tehnică legislativă. 
Prevederile sunt cuprinse în reformularea alin.(1) şi (2).

	8
	Art.6. - (1) Persoanele fizice prevăzute la art.5 alin.(1) sunt obligate să depună, până la data de 31 decembrie a fiecărui an, declaraţia de asigurare privind tipul de contribuţie pe care o vor plăti în anul ce urmează.

(2) Persoanele fizice prevăzute la art.5 alin.(1) care au împlinit vârsta de 25 de ani sunt obligate să depună declaraţia de asigurare la casa teritorială de pensii în raza căreia îşi au  domiciliul în termen de 30 de zile de la încadrarea în situaţiile prevăzute de lege.

__

__

__

(3) Persoanele fizice prevăzute la art.5 alin.(1) sunt obligate să menţioneze în declaraţie,  pe proprie răspundere, că nu se încadrează în nici una din prevederile prevăzute de art.5 din Legea nr.19/2000 privind sistemul public de pensii şi alte drepturi de asigurări sociale. 


	Art.6. - (1) Persoanele prevăzute la art.5 alin.(1) se asigură în sistemul de pensii pentru agricultori pe baza declaraţiei de asigurare.

(2) Declaraţia de asigurare prevăzută la alin.(1) se depune în termen de 30 de zile de la data încadrării în una sau mai multe dintre situaţiile prevăzute la art.5 alin.(1), dar nu mai târziu de data de 31 decembrie a anului în curs, pentru anul următor. Declaraţia de asigurare se depune la casa teritorială de pensii din raza de domiciliu sau de reşedinţă.
(3) În declaraţia de asigurare se înregistrează unitatea de contribuţie lunară corespunzătoare contribuţiei lunare individuale pe care persoana se obligă să o achite în anul următor.

(4) Tipul contribuţiei lunare individuale, la care asiguratul s-a obligat la plată prin declaraţia de asigurare, este acelaşi pe parcursul întregului an pentru care se depune declaraţia.

(5) Declaraţia de asigurare constituie titlu de creanţă şi devine titlu executoriu la data la care creanţa bugetară este scadentă conform legii.

Alin.(3) se elimină.

Autor: Comisia pentru muncă şi protecţie socială
	Pentru identificarea completă, într-un singur articol, a tuturor informaţiilor privind declaraţia de asigurare.

	9
	Art.7. - (1) În sistemul de pensii pentru agricultori, beneficiile obţinute reprezintă venit de înlocuire pentru pierderea capacităţii de muncă în agricultură ca urmare a bătrâneţii, invalidităţii, accidentelor, sau decesului, denumite în continuare riscuri asigurate.

(2) Prestaţiile de asigurări sociale se acordă sub formă de pensii pentru limită de vârstă, pensii de invaliditate, pensii de urmaş şi ajutor de înmormântare precum şi indemnizaţii pentru creşterea copilului până la 2 (3) ani.


	Art.7. - (1) În sistemul de pensii pentru agricultori prestaţiile de asigurări sociale reprezintă venituri de înlocuire pentru pierderea totală a veniturilor realizate din agricultură ca urmare a bătrâneţii, invalidităţii sau decesului, denumite în continuare riscuri asigurate. 

(2) Prestaţiile de asigurări sociale se acordă sub formă de pensii, indemnizaţii, ajutoare şi alte tipuri de prestaţii prevăzute de prezenta lege, corelativ cu obligaţiile privind plata contribuţiei de asigurări sociale. 

Autor: Comisia pentru muncă şi protecţie socială


	Pentru unitate de exprimare.

	10
	Art.8. - (1) Constituie stagiu de cotizare perioadele de cel puţin 12 luni în care persoanele au plătit contribuţii de pensii în sistemul de pensii al agricultorilor din România. 

(2) Drepturile de pensii cuvenite în sistemul de pensii pentru agricultori din România se pot transfera în ţările în care asiguraţii îşi stabilesc domiciliul sau reşedinţa, în condiţiile reglementate prin acorduri sau convenţii internaţionale la care România este parte sau în ţări aparţinând Uniunii Europene.

(3) Pensia prevăzută la alin.(2) este transferată în moneda ţărilor respective sau într-o altă monedă asupra căreia s-a convenit.
	Art.8. – (1) Constituie stagiu de cotizare în sistemul de pensii pentru agricultori perioadele în care persoanele prevăzute la art.5 alin.(1) au plătit contribuţia individuală prevăzută de prezenta lege.   

 (2) Drepturile de asigurări sociale cuvenite în sistemul de pensii pentru agricultori se pot transfera în ţările în care asiguraţii îşi stabilesc domiciliul sau resedinţa, în condiţiile reglementate prin acorduri şi convenţii internaţionale la care România este parte.

(3) Prestaţiile de asigurări sociale aferente drepturilor prevăzute la alin.(2) pot fi transferate în alte ţări, în condiţiile reglementate prin acorduri şi convenţii internaţionale la care România este parte, în moneda ţărilor respective sau într-o altă monedă asupra căreia s-a convenit.

Autor: Comisia pentru muncă şi protecţie socială


	Pentru unitate de exprimare.

	11
	Art.9. - (1) Evidenţa drepturilor şi obligaţiilor de asigurări sociale în sistemul de pensii pentru agricultori se realizează pe baza codului numeric personal.

(2) Înregistrarea contribuţiilor personale ale asiguraţilor cât şi a celor achitate de stat în numele acestora se face în conturile individuale ale asiguraţilor.
	Alin.(1) nemodificat 

(2) Verificările în evidenţa populaţiei pentru datele de identificare a unor persoane, precum şi furnizările de date din evidenţa populaţiei către CNPAS şi casele teritoriale de pensii sunt exceptate de la plată. 

Autor: Comisia pentru muncă şi protecţie socială


	Precizări pentru clarificarea normei.



	12
	Art.10. - În înţelesul prezentei legi, termenii şi expresiile de mai jos au următoarele semnificaţii:

a) Unitatea de contribuţie lunară este o constantă corespunzătoare unei contribuţii lunare individuale, în cuantum fix, stabilită după cum urmează:
- UC 1 – corespunzătoare unei contribuţii de 10 lei (RON);
- UC 2 – corespunzătoare unei contribuţii de 20 lei;

- UC 3 – corespunzătoare unei contribuţii de 30 lei;

- UC 4 – corespunzătoare unei contribuţii de 40 lei;

- UC 5 – corespunzătoare unei contribuţii de 50 lei;

b) Unitatea de contribuţie lunară mutuală este o constantă corespunzătoare unei contribuţii lunare individuale şi a unei contribuţii lunare achitate de stat în numele asiguratului.

Sunt posibile 5 tipuri de unităţi de contribuţii lunare mutuale, după cum urmează:

· Ucm1 – corespunzătoare unei contribuţii mutuale de 30 lei;

· Ucm2 – corespunzătoare unei contribuţii mutuale de 60 lei;

· Ucm3 – corespunzătoare unei contribuţii mutuale de 90 lei;

· Ucm4 – corespunzătoare unei contribuţii mutuale de 120 lei;

· Ucm5 – corespunzătoare unei contribuţii mutuale de 150 lei;

c) Unitate de contribuţie anuală este o constantă corespunzătoare unei contribuţii mutuale pentru un an, respectiv pentru 12 luni stabilită după cum urmează: 

- Uca1= 360, corespunzătoare unei contribuţii mutuale de 30 lei;

- Uca2 = 1,5UCa1=  540, corespunzătoare unei contribuţii mutuale de 60 lei;

- Uca3 = 2UCa1   =  720, corespunzătoare unei contribuţii mutuale de 90 lei;

- Uca4 = 2,5UCa1= 900, corespunzătoare unei contribuţii mutuale de 120 lei ;

- Uca5 = 3UCa1 = 1080, corespunzătoare unei contribuţii mutuale de 150 lei;

d) Unităţile de contribuţie – Uc - reprezintă raportul dintre suma unităţilor de contribuţie anuală realizată de asigurat în întreaga perioadă de contribuţie şi stagiul complet de cotizare necesar, respectiv de 25 de ani la femei sau de 30 de ani la bărbaţi.

e) Numărul de unităţi de contribuţie realizat în întreaga perioadă de contribuţie reprezintă baza de calcul pentru stabilirea pensiei de agricultor.

f) Valoarea unităţii de contribuţie este suma în lei, stabilită anual prin Legea bugetului asigurărilor sociale de stat, ce reprezintă posibilitatea sistemului de a valoriza unităţile de contribuţie acumulate de agricultori, în vederea obţinerii unei pensii de agricultori.

	Art.10. - În înţelesul prezentei legi, expresiile de mai jos au următoarele semnificaţii:

a) Unitatea de contribuţie lunară este o constantă corespunzătoare unei contribuţii lunare individuale, în cuantum fix, stabilită după cum urmează:
- UC 1 – corespunzătoare unei contribuţii de 10 lei;

- UC 2 – corespunzătoare unei contribuţii de 20 lei;

- UC 3 – corespunzătoare unei contribuţii de 30 lei;

- UC 4 – corespunzătoare unei contribuţii de 40 lei;

- UC 5 – corespunzătoare unei contribuţii de 50 lei;

b) Unitatea de contribuţie lunară mutuală este o constantă corespunzătoare contribuţiilor lunare individuale prevăzute la lit.a) şi a unei contribuţii lunare suportate din bugetul de stat în numele asiguratului. 

Unităţile de contribuţie lunară mutuală sunt de 5 tipuri, după cum urmează:

· Ucm1 – corespunzătoare unei contribuţii mutuale de 30 lei;

· Ucm2 – corespunzătoare unei contribuţii mutuale de 60 lei;

· Ucm3 – corespunzătoare unei contribuţii mutuale de 90 lei;

· Ucm4 – corespunzătoare unei contribuţii mutuale de 120 lei;

· Ucm5 – corespunzătoare unei contribuţii mutuale de 150 lei;

c) Unitatea de contribuţie anuală este o constantă corespunzătoare unei contribuţii mutuale pentru un an, respectiv pentru 12 luni, stabilită după cum urmează: 

- Uca1= 360, corespunzătoare unei contribuţii mutuale de 30 lei;

- Uca2 = 1,5UCa1= 540, corespunzătoare unei contribuţii mutuale de 60 lei;

- Uca3 = 2UCa1 = 720, corespunzătoare unei contribuţii mutuale de 90 lei;

- Uca4 = 2,5UCa1 = 900, corespunzătoare unei contribuţii mutuale de 120 lei ;

- Uca5 = 3UCa1 = 1080, corespunzătoare unei contribuţii mutuale de 150 lei;

d) Unităţile de contribuţie – Uc - reprezintă raportul dintre suma unităţilor de contribuţie anuală realizată de asigurat în întreaga perioadă de contribuţie şi stagiul complet de cotizare necesar, respectiv 30 de ani.

e) Numărul de unităţi de contribuţie, realizat în întreaga perioadă de contribuţie, calculat conform lit.d), reprezintă baza de calcul pentru stabilirea pensiei din sistemul de pensii pentru agricultori. 

f) Valoarea unei unităţi de contribuţie se stabileşte anual prin legea bugetului asigurărilor sociale de stat.   

Autor: Comisia pentru muncă şi protecţie socială
	Claritatea textului.


	13
	Capitolul 2

Bugetul pensiilor pentru agricultori


	Capitolul II

Bugetul pensiilor pentru agricultori

Autor: Comisia pentru muncă şi protecţie socială


	Corelare cu modificările anterioare.

	14
	Art.11. - (1) Bugetul pensiilor pentru agricultori cuprinde veniturile si cheltuielile sistemului de pensii pentru agricultori.

(2) Ministerul Muncii, Familiei şi Şanselor Egale fundamentează anual, pe baza propunerilor CNPAS, proiectul bugetului pensiilor pentru agricultori.

(3) Bugetul pensiilor pentru agricultori se aprobă prin legea bugetului asigurărilor sociale de stat.

(4) În cazul în care Legea bugetului asigurarilor sociale de stat nu a fost adoptată cu cel puţin 3 zile înainte de expirarea exerciţiului bugetar, până la adoptarea noului buget se aplică în continuare prevederile bugetului pensiilor pentru agricultori pe anul precedent.


	Alin.(1) nemodificat 

(2) Ministerul Muncii, Familiei şi Egalităţii de Şanse fundamentează anual, pe baza propunerilor CNPAS, proiectul bugetului pensiilor pentru agricultori.
Alin.(3) şi (4) nemodificate

Autor: Comisia pentru muncă şi protecţie socială
	Corelare cu denumirea corectă a ministerului.

	15
	Art.12. - Veniturile bugetului pensiilor pentru agricultori provin din contribuţii de asigurări sociale individuale ale asiguraţilor, contribuţii ale statului achitate în numele asiguraţilor, din dobânzi, precum şi din alte venituri, potrivit legii.


	Nemodificat 
	

	16
	Art.13. - (1) Cheltuielile bugetului pensiilor pentru agricultori acoperă contravaloarea prestaţiilor de asigurări sociale pentru agricultori stabilite în conformitate cu prevederile prezentei legi, cheltuielile privind organizarea şi funcţionarea sistemului pensiilor pentru agricultori, finanţarea unor investiţii proprii precum şi alte cheltuieli prevăzute de lege.

(2) Cuantumul pensiilor de agricultori provenite din fostul sistem de asigurări sociale al agricultorilor, aferente punctajelor medii anuale obţinute prin aplicarea prevederilor art.180, alin.(1) şi (2) din Legea nr.19/2000 precum şi partea din cuantumul pensiei rezultată prin aplicare prevederilor art.168 alin.(5) din Legea nr.19/2000, se suportă de la bugetul de stat.

(3) Se suportă, de asemenea, de la bugetul de stat partea din cuantumul pensiei din sistemul public aferentă punctajelor medii anuale obţinute prin valorificarea, după data de 1 aprilie 2001, a fiecărui an util realizat în cadrul fostelor unităţi agricole cooperatiste, a fiecărui an de contribuţie realizat de ţăranii cu gospodărie individuală din zonele necooperativizate, până la data intrării în vigoare a Legii nr.80/1992 privind pensiile şi alte drepturi de asigurări ale agricultorilor, precum şi a perioadelor de contribuţie realizate conform acestei legi, după data de 29 iulie 1992 şi până la data de 1 aprilie 2001.

(4) Sumele necesare aplicării prevederilor alin.(2) şi (3) se suportă din contribuţiile statului achitate în numele asiguraţilor  potrivit prevederilor art.21, precum şi din transferuri directe de la bugetul de stat. 

 
	Art.13. - Cheltuielile bugetului pensiilor pentru agricultori acoperă contravaloarea prestaţiilor de asigurări sociale pentru agricultori stabilite în conformitate cu prevederile prezentei legi, cheltuielile privind organizarea şi funcţionarea sistemului pensiilor pentru agricultori, finanţarea unor investiţii proprii, precum şi alte cheltuieli prevăzute de lege.

Alin.(2) – (4) se elimină.

Autor: Comisia pentru muncă şi protecţie socială
	

	17
	Art.14 - (1) Excedentele anuale ale bugetului pensiilor pentru agricultori pot fi utilizate în anul următor, potrivit destinaţiilor aprobate prin lege, după restituirea transferurilor primite de la bugetul de stat.

(2) Eventualul deficit curent al bugetului pensiilor pentru agricultori se acoperă din disponibilităţile bugetului pensiilor pentru agricultori din anii precedenţi. 


	Nemodificat 
	

	18
	Art.15. - Disponibilităţile băneşti ale bugetului pensiilor pentru agricultori sunt purtătoare de dobânzi, nivelul dobânzilor urmând a se stabili prin convenţii încheiate de CNPAS cu trezoreria statului sau cu bănci.


	Nemodificat 
	

	19
	Art.16. - În mod excepţional, în situaţii motivate, pentru acoperirea deficitului bugetului pensiilor pentru agricultori, veniturile bugetului pensiilor pentru agricultori se completează cu sume care se alocă de la bugetul de stat.


	Nemodificat 
	

	20
	Art.17. - (1) În sistemul pensiilor pentru agricultori, pe teritoriul României, contribuţiile şi prestaţiile de asigurări sociale se plătesc în lei.

(2) Contribuţiile şi prestaţiile de asigurări sociale, stabilite în moneda altor ţări, se plătesc pe teritoriul României în lei, la cursul de schimb valutar comunicat de Banca Naţională a României din ziua plăţii. 


	Nemodificat 
	

	21
	Capitolul 3

Contribuţia pentru pensia de agricultor


	Capitolul III

Contribuţia pentru pensia de agricultor

Autor: Comisia pentru muncă şi protecţie socială


	Corelare cu modificările anterioare.

	22
	Art.18. - (1) În sistemul de pensii pentru agricultori sunt contribuabili şi au obligaţia plăţii contribuţiei, asiguraţii individuali prevăzuţi la art.5 alin.(1), persoane fizice care au vârsta de cel puţin 25 de ani.


	Art.18. - În sistemul de pensii pentru agricultori sunt contribuabili, după caz:
a) asiguraţii prevăzuţi la art.5 alin.(1); 

b) statul, pentru contribuţia mutuală lunară.
Autor: Comisia pentru muncă şi protecţie socială


	Pentru claritatea textului.

	23
	Art.19. - (1) Statutul de asigurat se dobândeşte prin depunerea unei declaraţii de asigurare la casa teritorială de pensii în raza căreia se află domiciliul persoanei, după încadrarea în situaţiile prevăzute la art.4 şi art.5. 

(2) Asiguraţii sunt obligaţi să depună anual o declaraţie de asigurare pe proprie răspundere referitoare la îndeplinirea condiţiilor prevăzute la art.4 şi art.5.
(3) Declaraţia de asigurare prevăzută la alin.(2) conţine şi angajamentul asiguratului de a plăti în anul următor una din cele 5 tipuri de contribuţii lunare individuale, precum şi frecvenţa plăţilor.
(4) Contribuţiile pot fi plătite lunar, trimestrial, semestrial sau anual.

(5) Plata contribuţiilor individuale se face la sediul casei teritoriale de pensii, prin CEC sau prin mandat poştal, pe baza copiei după declaraţia de asigurare.

(6) Declaraţiile de asigurare prevăzute la alin.(1) şi (2) se depun până la data de 31 decembrie a anului în curs.


	Art.19. - (1) Statutul de asigurat al sistemului de pensii pentru agricultori se dobândeşte de la data de întâi ianuarie a anului următor celui în care s-a depus declaraţia de asigurare. 

(2) Contribuţia individuală lunară se datorează începând cu data dobândirii statutului de asigurat. 
(3) Contribuţia statului, în beneficiul asiguratului, se datorează de la data efectuării plăţii contribuţiei individuale lunare de către asigurat.

(4) Plata contribuţiei individuale lunare la sistemul de pensii pentru agricultori se efectuează lunar, până la sfârşitul lunii, pentru luna în curs. 
(5) Plata contribuţiei individuale lunare se poate face prin orice formă de plată prevăzută de lege, prin virament sau în numerar. 

Alin.(6) se elimină.

Autor: Comisia pentru muncă şi protecţie socială


	Pentru exprimare consacrată în materie şi cuprinderea tuturor informaţiilor referitoare la contribuţiile de asigurări sociale la acest articol. 

Reglementările referitoare la declaraţia asiguratoare cuprinse în forma iniţială a legii la acest articol, s-au preluat la art.6 reformulat.

Claritatea formulării şi corelare cu normele în vigoare.

	24
	Art.20. - (1) Cuantumul contribuţiilor lunare plătite de asigurat este constant pentru un an, în baza declaraţiei de asigurare. 

(2) Asiguratul poate opta în declaraţia de asigurare pentru una din următoarele contribuţii lunare individuale:

a) 10 lei;

b) 20 lei;

c) 30 lei;

d) 40 lei;

e) 50 lei;

(3) Contribuţia de asigurare pentru pensia de agricultor se datorează de la 1 ianuarie a anului următor depunerii declaraţiei de asigurare.
	Art.20. - (1) Cuantumul contribuţiei individuale lunare plătite de asigurat este acelaşi pentru un an, conform declaraţiei de asigurare. 

(2) Asiguratul poate opta în declaraţia de asigurare pentru una dintre următoarele tipuri de contribuţii individuale lunare:

Lit.a) – e) nemodificate

(3) Cuantumul contribuţiei mutuale a statului, achitată în numele asiguratului, reprezintă dublul contribuţiei individuale lunare achitate de asigurat.
Autor: Comisia pentru muncă şi protecţie socială
	Pentru unitate terminologică.

	25
	Art.21. - (1) CNPAS înregistrează în conturile individuale ale asiguraţilor plăţile reprezentând contribuţiile individuale, concomitent cu dublul acestor vărsăminte, valoare ce reprezintă contribuţia statului achitată în beneficiul asiguratului.

(2) Evidenţierea în conturile individuale a contribuţiilor prevăzute la alin.(1) se face sub forma unităţilor de contribuţie anuală.

(3) Unităţile de contribuţie anuală, corespunzătoare celor 5 tipuri de contribuţii lunare individuale prevăzute la art.20 alin.(2) lit.a) – e), sunt următoarele:

a) 360;

b) 540;

c) 720;

d) 900;

e) 1.080.


	Art.21. - (1) CNPAS, prin casele teritoriale de pensii, înregistrează în conturile individuale ale asiguraţilor plăţile reprezentând contribuţiile individuale lunare, achitate de către aceştia, concomitent cu contribuţia statului achitată în beneficiul asiguratului.

Alin.(2) nemodificat

(3) Unităţile de contribuţie anuală, corespunzătoare celor 5 tipuri de contribuţii lunare individuale prevăzute la art.20 alin.(2) sunt următoarele:

a) 360;

b) 540;

c) 720;

d) 900;

e) 1.080.

Autor: Comisia pentru muncă şi protecţie socială


	Claritatea textului.

S-a eliminat sintagma „lit.a)-e)” întrucât alin.(2) din norma de trimitere cuprinde doar literele a) – e).

	26
	Art.22. - (1) Asiguratul poate întrerupe plata contribuţiei, menţionând acest lucru în declaraţia de asigurare.

(2) Eventualele perioade de neplată a contribuţiei nu constituie stagiu de cotizare, în aceste perioade bugetul de stat neparticipând cu contribuţii în contul asiguratului.

(3) Neplata contribuţiei individuale de către asigurat la termenele menţionate în declaraţia anuală de asigurare atrage neacordarea drepturilor de prestaţii de asigurări sociale diferite de pensia pentru limită de vârstă până la achitarea contribuţiilor datorate şi a dobânzilor de întârziere aferente.


	Art.22. - (1) Neplata de către asigurat a contribuţiei individuale lunare menţionate în declaraţia de asigurare, în termenul prevăzut la art.19 alin.(4), generează plata unor majorări calculate pentru fiecare zi de întârziere, până la data achitării sumei datorate, inclusiv. 

Alin.(2) se elimină.

(2) Neplata de către asigurat a contribuţiei individuale lunare menţionate în declaraţia de asigurare, precum şi neplata contribuţiei în termenul prevăzut la art.19 alin.(4), atrage neacordarea drepturilor de prestaţii de asigurări sociale, altele decât pensia de limită de vârstă, până la achitarea contribuţiilor datorate şi a majorărilor de întârziere aferente.

Autor: Comisia pentru muncă şi protecţie socială


	Pentru rigoare legislativă.

Text inutil. Se regăsesc în cuprinsul legii.
Pentru claritatea textului.

	27
	__
	Art.23. - (1) În cazul în care, asiguratul optează pentru modificarea  cuantumului contribuţiei individuale lunare pe care urmează să o achite în  anul următor, acesta va depune la casa teritorială de pensii, până la data de 31 decembrie a anului în curs, pentru anul următor, comunicarea de modificare a declaraţiei de asigurare socială. 

(2)  Asiguraţii care fac dovada că nu se mai regăsesc în situaţiile pentru care asigurarea este obligatorie, potrivit art.5 alin.(1), trebuie să depună la casele teritoriale de pensii, în termen de 30 de zile de la modificarea situaţiei, formularul-tip de retragere a declaraţiei de asigurare.  

Autor: Comisia pentru muncă şi protecţie socială


	Pentru spor de rigoare legislativă şi unitate terminologică cu prevederile similare din Legea nr.19/2000.

	28
	Art.23. - (1) Prin exceptare de la prevederile art.4 lit.c), persoanele fizice ce depăşesc vârsta de 57 de ani femeile, respectiv 62 de ani bărbaţii şi care nu beneficiază de pensie din sistemul public sau de pensie de agricultor, dar care îndeplinesc celelalte condiţii prevăzute de art.4 şi art.5 şi care, la data intrării în vigoare a prezentei legi, nu au stagii de cotizare realizate în agricultură suficiente pentru deschiderea unui drept de pensie în conformitate cu prevederile Legii nr.19/2000, sau care împlinesc vârsta legală de pensionare într-o perioadă mai mică de 10 ani de la data intrării în vigoare a prezentei legi, pot dobândi calitatea de asigurat, în conformitate cu prevederile prezentei legi, prin plata retroactivă a contribuţiei, până la completarea unui stagiu de cel puţin 10 ani de cotizare.

__

(2) Persoanele fizice prevăzute la alin.(1) pot plăti într-o perioadă de 2 ani contribuţiile corespunzătoare unui stagiu minim de cotizare de 10 ani, pe baza unei declaraţii de asigurare speciale şi a unor declaraţii de asigurare anuale.

(3) Prin declaraţia de asigurare specială întocmită de persoanele fizice prevăzute la alin.(1), acestea  îşi asumă angajamentul de a plăti contribuţiile prevăzute la art.20 alin.(2), în cuantumul corespunzător stagiului minim de cotizare, într-o perioadă de 2 ani, începând cu data de 1 ianuarie a anului următor depunerii acestui tip de declaraţie.

(4) Declaraţia de asigurare specială este însoţită de o declaraţie de asigurare anuală pentru fiecare din următorii 2 ani.

(5) Contribuţiile plătite de persoanele prevăzute la alin.(1) pot fi valorificate pentru obţinerea unei pensii de agricultor numai după încheierea plăţii contribuţiilor corespunzătoare unui stagiu minim de cotizare de 10 ani.
__
(6) În cazul întreruperii plăţii contribuţiei de asigurări sociale pentru agricultori de către asigurat în perioada de 2 ani prevăzută la alin.(4) iar contribuţiile achitate nu corespund unui minim de contribuţie pentru 10 ani, stagiul de cotizare realizat nu se poate valorifica la stabilirea dreptului la pensie.


	Art.24. - (1) Prin excepţie de la prevederile prezentei legi, persoanele prevăzute la art.5 alin.(1) care, la data intrării în vigoare a legii, depăşesc vârsta de 63 de ani şi nu beneficiază de pensie din sistemul public sau din alte sisteme neintegrate, dar care îndeplinesc celelalte condiţii prevăzute la art.4 şi 5, care nu au realizat stagiul minim de cotizare necesar deschiderii dreptului la pensie, pot dobândi calitatea de asigurat, prin plata pentru perioade retroactive a contribuţiei, până la completarea stagiului de cotizare minim necesar pentru obţinerea pensiei pentru limită de vârstă conform prezentei legi.
(2)  De prevederile alin.(1) pot beneficia şi persoanele care împlinesc vârsta legală de pensionare într-o perioadă mai mică de 15 ani de la data intrării în vigoare a prezentei legi. 

(3)  Persoanele prevăzute la alin.(1) şi (2) pot plăti contribuţiile corespunzătoare stagiului minim de cotizare necesar obţinerii unei pensii pentru limită de vârstă într-o perioadă de până la 2 ani, pe baza unei declaraţii de asigurare speciale şi a unor declaraţii de asigurare anuale.

Alin.(3) şi (4) se elimină.

(4) Stagiile de cotizare realizate potrivit alin.(3) pot fi valorificate pentru obţinerea pensiei numai după achitarea contribuţiilor corespunzătoare stagiului minim de cotizare necesar obţinerii pensiei pentru limită de vârstă.

(5) În situaţia în care nu sunt respectate prevederile alin.(4) sumele achitate cu titlu de contribuţie nu se restituie.

Alin.(6) se elimină.

Autor: Comisia pentru muncă şi protecţie socială
	Pentru exprimare consacrată în materie şi punerea de acord cu reglementările similare din celelalte sisteme de pensii.

Pentru a se putea valorifica şi eventualele stagii de cotizare realizate în diferite sisteme anterior intrării în vigoare a prezentei legi la deschiderea drepturilor la pensie în sistemul pentru agricultori (text similar art.194 din Legea nr.19/2000).

	29
	Art.24. - (1) Evidenţa unităţilor de contribuţie lunare individuale, mutuale şi a unităţilor de contribuţie anuală se asigură prin casele teritoriale de pensii, pe baza codului numeric personal al asiguratului.


	Art.24 se elimină.

Autor: Comisia pentru muncă şi protecţie socială
	Text inutil. Prevederea a fost cuprinsă în alt articol.

	30
	Art.25. - (1) În sistemul de pensii pentru agricultori, stagiul de cotizare se constituie din însumarea anilor în care s-a plătit contribuţia pentru  pensiile de agricultor.

(2) Perioadele în care, pe parcursul unui an calendaristic (1 ianuarie - 31 decembrie) asiguratul nu a plătit integral contribuţia individuală asumată prin declaraţie sau nu a depus declaraţia, nu se iau în considerare la calculul unei unităţi de contribuţie anuală.
(3) La data stabilirii unei pensii în condiţiile legii, unităţile de contribuţie lunare mutuale realizate în condiţiile de la alin.(2) se cumulează; unităţile de contribuţie anuale rezultate intră în formula de calcul a pensiei.


	Art.25. - (1) În sistemul de pensii pentru agricultori, stagiul de cotizare se constituie din însumarea perioadelor în care asiguratul a achitat integral contribuţia individuală lunară înscrisă în declaraţia de asigurare iniţială sau în comunicarea de modificare la aceasta sau, după caz, în declaraţia specială. 
(2) Perioadele pentru care asiguratul nu a achitat contribuţia individuală nu constituie stagiu de cotizare.  

(3) În perioadele pentru care asiguratul nu achită contribuţia individuală nu se datorează nici contribuţia mutuală suportată din bugetul de stat.  
Alin.(3) se elimină.

Autor: Comisia pentru muncă şi protecţie socială

	Pentru unitate de exprimare.

Prevedere necesară.

	31
	Art.26. - (1) În sistemul pensiilor pentru agricultori se asimilează stagiului de cotizare  perioadele necontributive, denumite în continuare perioade asimilate, în care asiguratul:

a) a urmat cursurile de zi ale învăţământului universitar, cu condiţia absolvirii acestuia pe durata normală a studiilor respective;

b) a satisfăcut serviciul militar ca militar în termen sau militar cu termen redus, pe durata legal stabilită, a fost concentrat, mobilizat sau în prizonierat.

(2) Perioadele asimilate prevăzute la alin.(1) se valorifică numai pentru obţinerea pensiei pentru limită de vârstă, de invaliditate şi de urmaş.

(3) Perioadele asimilate se înregistrează ca unităţi de contribuţie anuală corespunzătoare, potrivit prevederilor art.20 alin.(2) lit.a).

(4) Perioadele asimilate se consideră unităţi de contribuţie anuală dacă fracţiunile incomplete de an sunt de cel puţin 6 luni.

__
	Art.26. - (1) În sistemul de pensii pentru agricultori se asimilează stagiului de cotizare perioadele necontributive, denumite în continuare perioade asimilate, în care asiguratul a urmat cursurile de zi ale învăţământului universitar, organizat potrivit legii, pe durata normală a studiilor respective, cu condiţia absolvirii acestora.  

Alin.(2) nemodificat 

(3) Perioadele asimilate se înregistrează ca unităţi de contribuţie anuală corespunzătoare, potrivit prevederilor art.21 alin.(3) lit.a).
(4) Perioadele asimilate constituite din fracţiuni incomplete de an, se consideră unităţi de contribuţie anuală dacă fracţiunile incomplete de an sunt de cel puţin 6 luni.

(5) În situaţia în care o persoanǎ a realizat perioade de stagiu de cotizare, vechime în muncă sau vechime în serviciu în mai multe sisteme de asigurǎri sociale, pe baza cărora se poate deschide dreptul la pensie în cadrul acestora, perioadele asimilate prevăzute la alin.(1) se valorifică, opţional, în unul dintre sisteme.

Autor: Comisia pentru muncă şi protecţie socială


	Pentru spor de rigoare legislativă şi unitate terminologică.

Trimitere corectă.
Trimitere corectă.

În vederea recunoaşterii reciproce a stagiilor de cotizare între sistemul public şi sistemul de pensii al agricultorilor şi deschiderea concomitentă a drepturilor de pensii.

	32
	Capitolul 4

Pensii de agricultor

	Capitolul IV

Pensiile pentru agricultori
Autor: Comisia pentru muncă şi protecţie socială
	Corelare cu modificările anterioare.

	33
	Secţiunea 1

Pensia pentru limită de vârstă


	Nemodificat 
	

	34
	Art.27. - (1) Pensia de agricultor pentru limită de vârstă se acordă asiguraţilor care îndeplinesc cumulativ, la data pensionării, condiţiile privind vârsta standard de pensionare şi stagiul minim de cotizare în sistemul pensiilor de agricultor.

(2) Vârsta standard de pensionare este de 57 de ani pentru femei şi de 62 de ani pentru bărbaţi.

(3) Stagiul minim de cotizare, atât pentru femei, cât şi pentru bărbaţi, este de 10 ani.

(4) Stagiul complet de cotizare este de 25 de ani pentru femei şi de 30 de ani pentru bărbaţi.

(5) Pentru obţinerea unei pensii de agricultor stagiile incomplete de cotizare se valorifică cu condiţia depăşirii stagiului minim de cotizare de 10 ani.


	Art.27. - (1) Pensia pentru agricultori de limită de vârstă se acordă asiguraţilor care îndeplinesc cumulativ, la data pensionării, condiţiile privind vârsta standard de pensionare şi stagiul minim de cotizare în sistemul de pensii pentru agricultori.

(2) Vârsta standard de pensionare este de 63 de ani, atât pentru femei cât şi pentru bărbaţi.

(3) Stagiul minim de cotizare, atât pentru femei, cât şi pentru bărbaţi, este de 15 ani.
(4) Stagiul complet de cotizare este de 30 de ani atât pentru femei cât şi pentru bărbaţi.
Alin.(5) se elimină.

Autor: Comisia pentru muncă şi protecţie socială
	Corelare cu modificările anterioare.

Respectarea Directivei nr.86/378/CEE referitor la egalizarea vârstelor de pensionare.

În vederea recunoaşterii reciproce a stagiilor de cotizare între sistemul public şi sistemul de pensii al agricultorilor şi deschiderea concomitentă a drepturilor de pensii.

	35
	Art.28. - (1) Persoanele asigurate care au realizat un stagiu de cotizare în condiţii de handicap preexistent calităţii de asigurat, în funcţie de gradul handicapului, beneficiază de reducerea stagiilor de cotizare şi a vârstelor standard de pensionare, după cum urmează:

a) reducerea cu 15 ani a vârstei de pensionare, dacă au realizat cel puţin 10 ani de cotizare, pentru cei cu handicap grav;

b) reducerea cu 10 ani a vârstei de pensionare dacă au realizat cel puţin 10 ani de cotizare, pentru cei cu handicap accentuat.

(2) Asiguraţii nevăzători beneficiază de pensie minimă pentru limită de vârstă, indiferent de vârstă, dacă au realizat, ca nevăzător, cel puţin 10 ani de cotizare.


	Art.28. - (1) Persoanele asigurate care au realizat un stagiu de cotizare în condiţii de handicap preexistent calităţii de asigurat, în funcţie de gradul handicapului, beneficiază de reducerea stagiilor de cotizare şi a vârstelor standard de pensionare, după cum urmează:

a) reducerea cu 15 ani a vârstei standard de pensionare, dacă au realizat cel puţin 10 ani de cotizare, pentru cei cu handicap grav;

b) reducerea cu 10 ani a vârstei standard de pensionare dacă au realizat cel puţin 10 ani de cotizare, pentru cei cu handicap accentuat.

Alin.(2) nemodificat 

Autor: Comisia pentru muncă şi protecţie socială
	

	36
	Art.29. - Beneficiază de reducerea vârstei standard de pensionare cu 6 luni pentru fiecare an de privare de libertate, de deportare în străinătate după data de 23 august 1944 şi/sau de prizonierat, asiguraţii cu stagiu complet de cotizare cărora li s-au stabilit drepturi privind vechimea în muncă în condiţiile prevăzute la art.1 alin.(1) lit.a), b) şi c) şi alin.(2) din Decretul-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri.


	Art.29. -  Beneficiază de reducerea vârstei standard de pensionare cu 6 luni pentru fiecare an de privare de libertate, de deportare în străinătate după data de 23 august 1944 şi/sau de prizonierat, asiguraţii cu stagiu complet de cotizare cărora li s-au stabilit drepturi privind vechimea în muncă în condiţiile prevăzute la art.1 alin.(1) lit.a) –c), şi alin.(2) din Decretul-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările şi completările ulterioare.

Autor: Comisia pentru muncă şi protecţie socială


	Pentru respectarea normelor de tehnică legislativă. 

	37
	Secţiunea a 2-a

Pensia anticipată


	Nemodificat 
	

	38
	Art.30. - (1) Asiguraţii care au depăşit stagiul complet de cotizare cu cel puţin 10 ani, pot solicita pensia anticipată cu cel mult 5 ani înaintea vârstelor standard de pensionare.

(2) La stabilirea stagiului de cotizare nu se iau în considerare pentru calculul unităţilor de contribuţie:

a) perioadele asimilate conform art.21

b) perioadele în care asiguratul a beneficiat de pensie de invaliditate.

(3) Cuantumul pensiei anticipate se stabileşte în aceleaşi condiţii cu cel al pensiei pentru limită de vârstă.

(4) La împlinirea vârstei standard de pensionare, pensia anticipată de agricultor devine pensie de agricultor pentru limită de vârstă şi se recalculează prin adăugarea perioadelor asimilate şi a eventualelor stagii de cotizare realizate în perioada de anticipare.


	Alin.(1) nemodificat 

Preambul nemodificat 
a) perioadele asimilate potrivit art.26;

Lit.b) nemodificată
Alin.(3) nemodificat 

(4) La împlinirea vârstei standard de pensionare, la cerere, pensia anticipată de agricultor devine pensie de agricultor pentru limită de vârstă şi se recalculează prin adăugarea perioadelor asimilate şi a eventualelor stagii de cotizare realizate în perioada de anticipare.

Autor: d-l deputat Kerekes Karoly


	Trimitere corectă.

Unitate de terminologie cu Legea nr.19/2000.

	39
	Secţiunea a 3-a

Pensia de invaliditate


	Nemodificat 
	

	40
	Art.31. - Au dreptul la pensie de invaliditate asiguraţii care şi-au pierdut total sau cel puţin jumătate din capacitatea de muncă, din cauza unor boli sau a unor accidente cu sau fără legătură cu munca şi care îndeplinesc stagiul de cotizare necesar, în raport cu vârsta.
__
	Art.31. - (1) Au dreptul la pensie de invaliditate asiguraţii care şi-au pierdut total capacitatea de muncă, din cauza unor boli sau a unor accidente care au sau nu au legătură cu munca şi care au realizat stagiul de cotizare necesar, în raport cu vârsta la data ivirii invalidităţii.

(2) Asiguraţii sistemului de pensii pentru agricultori pot fi încadraţi în gradul I sau II de invaliditate pe baza criteriilor şi normelor în temeiul cărora se face încadrarea în grade de invaliditate în sistemul public de pensii.

Autor: Comisia pentru muncă şi protecţie socială


	Din textul iniţial nu rezultă care sunt gradele de invaliditate.

	41
	Art.32. - (1) Încadrarea sau neîncadrarea  într-un grad de invaliditate se face prin decizie emisă de medicul specialist în expertiză medicală şi recuperarea capacităţii de muncă, denumit în continuare medic expert al asigurărilor sociale.

(2) Împotriva deciziei prevăzute la alin.(1) se poate face contestaţie la casa teritorială de pensii, în termen de 30 de zile de la comunicare.
(3) La soluţionarea contestaţiei, casa teritorială de pensii poate consulta Institutul Naţional de Expertiză Medicală şi Recuperarea Capacităţii de Muncă.

(4) Termenul de rezolvare a contestaţiei este de 45 de zile de la data înregistrării acesteia.

(5) Decizia casei teritoriale de pensii dată în soluţionarea contestaţiei prevăzută la alin.(2) poate fi contestată la instanţa judecătorească competentă, în termen de 30 de zile de la comunicarea acesteia.

(6) Decizia de încadrare sau de neîncadrare într-un grad de invaliditate, necontestată în termen, este definitivă.


	Nemodificat 
	

	42
	Art.33. - (1) Asiguraţii care şi-au pierdut capacitatea de muncă, conform art.31 beneficiază de pensie de invaliditate dacă îndeplinesc condiţiile din Tabelul nr.1.

Tabel nr.1

Vârsta asiguratului

în momentul apariţiei invalidităţii

Stagiul de cotizare necesar

(ani)

Sub 25 ani

3

25 – 31 ani

6

31 – 37 ani

9

37 – 43 ani

12

43 – 49 ani

15

49 – 55 ani

18

Peste 55 ani

21

(2) Au dreptul la pensie de invaliditate şi persoanele care, la data ivirii invalidităţii, nu mai au calitatea de asiguraţi, dar îndeplinesc condiţiile prevăzute la alin.(1).


	Art.33. - (1) Asiguraţii care şi-au pierdut capacitatea de muncă, încadraţi într-un grad de invaliditate potrivit art.32, beneficiază de pensie de invaliditate dacă îndeplinesc condiţiile de stagiu de cotizare necesar în raport cu vârsta prevăzute în Tabelul nr.1.

Tabel nr.1

Vârsta asiguratului

la data ivirii invalidităţii
Stagiul de cotizare necesar

(ani)

Sub 25 ani

3

25 – 31 ani

6

31 – 37 ani

9

37 – 43 ani

12

43 – 49 ani

15

49 – 55 ani

18

Peste 55 ani

21

Alin.(2) nemodificat 

Autor: Comisia pentru muncă şi protecţie socială
	

	43
	Art.34. - În cazul în care invaliditatea s-a ivit în timpul şi din cauza îndeplinirii obligaţiilor militare, asiguratul poate beneficia de pensie de invaliditate, indiferent de stagiul de cotizare.

__
	Art.34. - (1) În cazul în care invaliditatea s-a ivit în timpul şi din cauza îndeplinirii obligaţiilor militare, asiguratul poate beneficia de pensie de invaliditate, indiferent de stagiul de cotizare.

(2) Prevederile alin.(1) se aplică şi în situaţia în care invaliditatea a survenit ca urmare a unui accident în legătură cu munca, a neoplaziilor, precum şi a SIDA.

Autor: Comisia pentru muncă şi protecţie socială


	Punerea de acord cu prevederile Legii nr.11/2008 de modificare a Legii nr.19/2000.

	44
	Art.35. - (1) La stabilirea pensiei de invaliditate, asiguraţilor li se acordă un stagiu potenţial, determinat ca diferenţă între stadiul complet de cotizare şi stagiul de cotizare realizat efectiv până în momentul încadrării într-un grad de invaliditate.

(2) Stagiul potenţial rezultat conform alin.(1) nu poate fi mai mare decât stagiul de cotizare pe care asiguratul l-ar fi putut realiza de la data apariţiei invalidităţii până la împlinirea vârstei standard de pensionare prevăzută la art.27 alin.(2).


	Art.35. - (1) La stabilirea pensiei de invaliditate, asiguraţilor li se acordă un stagiu potenţial, determinat ca diferenţă între stagiul complet de cotizare şi stagiul de cotizare realizat efectiv până în momentul încadrării într-un grad de invaliditate.

Alin.(2) nemodificat 
Autor: Comisia pentru muncă şi protecţie socială


	Corectarea unei erori materiale.



	45
	Art.36. - (1) Pensionarii de invaliditate sunt supuşi revizuirii medicale în funcţie de afecţiune, la intervale de 6 sau 12 luni, până la împlinirea vârstelor standard de pensionare, la termenele stabilite de casele teritoriale de pensii.

(2) După fiecare revizuire, medicul expert al asigurărilor sociale din cadrul casei teritoriale de pensii emite o nouă decizie prin care se stabileşte, după caz:

a) menţinerea în acelaşi grad de invaliditate;

b) încadrarea în alt grad de invaliditate;

c) încetarea calităţii de pensionar de invaliditate ca urmare a redobândirii capacităţii de muncă.

(3) Dreptul la pensie de invaliditate se modifică sau încetează începând cu luna următoare celei în care s-a emis decizia de revizuire medicală.

(4) Neprezentarea la revizuirea medicală, din motive imputabile pensionarului, atrage după sine suspendarea plăţii pensiei începând cu luna următoare celei în care era prevăzută revizuirea medicală.

(5) Revizuirea medicală se poate efectua şi la cererea pensionarului, înainte de data stabilită de casa teritorială de pensii, dacă starea sănătăţii lor s-a ameliorat sau s-a deteriorat.

(6) Decizia emisă după revizuirea medicală se supune aceleiaşi proceduri de contestare şi soluţionare conform art.32 alin.(2) – (6).

(7) Nu sunt supuşi revizuirii medicale periodice pensionarii de invaliditate care:

a) prezintă invalidităţi care afectează ireversibil capacitatea de muncă şi autonomie personală;

b) au împlinit vârstele prevăzute de prezenta lege pentru obţinerea pensiei pentru limită de vârstă;

c) au vârsta mai mică cu până la 5 ani faţă de vârsta standard de pensionare şi au realizat stagiile complete de cotizare, conform prezentei legi.


	Art.36. - (1) Pensionarii de invaliditate sunt supuşi revizuirii medicale în funcţie de afecţiune, la intervale de 6 sau 12 luni, până la împlinirea vârstei standard de pensionare, la termenele stabilite de casele teritoriale de pensii.

Alin.(2) şi (3) nemodificate

(4) Neprezentarea la revizuirea medicală, din motive imputabile pensionarului, atrage suspendarea plăţii pensiei începând cu luna următoare celei în care era prevăzută revizuirea medicală.

(5) Revizuirea medicală se poate efectua şi la cererea pensionarului, înainte de data stabilită de casa teritorială de pensii, dacă starea sănătăţii sale s-a ameliorat sau s-a deteriorat.

Alin.(6) nemodificat 
Preambul nemodificat 
a) prezintă invalidităţi care afectează ireversibil capacitatea de muncă;

b) au împlinit vârsta prevăzută de prezenta lege pentru obţinerea pensiei pentru limită de vârstă;

Lit.c) nemodificată

Autor: Comisia pentru muncă şi protecţie socială

	Corelare cu modificările anterioare.

Pentru o formulare corectă.

Corelare cu modificările anterioare.

	46
	Art.37. - (1) Pensionarii de invaliditate, cu excepţia celor prevăzuţi la art.36 alin.(7), sunt obligaţi să urmeze programele recuperatorii întocmite de medicul expert al asigurărilor sociale care a emis decizia de încadrare în grad de invaliditate, în vederea reintegrării sociale.

(2) Neîndeplinirea obligaţiei prevăzute la alin.(1) din motive imputabile pensionarului, atrage suspendarea plăţii pensiei începând cu luna următoare constatării.

(3) Suspendarea plăţii pensiei încetează cu luna următoare reluării sau, după caz, începerea programelor recuperatorii.


	Alin.(1) şi (2) nemodificate
(3) Suspendarea plăţii pensiei încetează cu luna următoare reluării sau, după caz, începerii programelor recuperatorii.

Autor: Comisia pentru muncă şi protecţie socială

	Formulare corectă.

	47
	Art.38. - La împlinirea vârstei standard de pensionare prevăzută de prezenta lege pentru obţinerea pensiei pentru limită de vârstă, beneficiarul pensiei de invaliditate poate opta pentru cea mai avantajoasă dintre pensii.
	Art.38. -  La împlinirea vârstei standard de pensionare prevăzută de prezenta lege pentru obţinerea pensiei pentru limită de vârstă, beneficiarul pensiei de invaliditate este trecut, din oficiu, în categoria pensionarilor pentru limită de vârstă, beneficiind, în continuare, de cuantumul mai avantajos.
Autor: Comisia pentru muncă şi protecţie socială


	Trecerea din oficiu la limită de vârstă este în avantajul persoanei deoarece aceasta nu cunoaşte în totalitate prevederile legale şi riscă să rămână cu o pensie mai mică.

	48
	Secţiunea a 4-a

Pensia de urmaş


	Nemodificat 
	

	49
	Art.39. - Au dreptul la pensie de urmaş copiii şi soţul supravieţuitor, dacă persoana decedată era pensionar sau îndeplinea condiţiile pentru obţinerea unei pensii de agricultor.


	Nemodificat 
	Pentru respectarea normelor de tehnică legislativă.

	50
	Art.40. - Copiii au dreptul la pensie de urmaş dacă:

a) au până la vârsta de 16 ani;

b) au peste 16 ani şi îşi continuă studiile într-o formă de învăţământ organizată potrivit legilor în vigoare, până la terminarea acestora, fără a depăşi vârsta de 26 de ani;

c) sunt invalizi, pe toată durata invalidităţii de orice grad, dacă aceasta a intervenit în perioada în care se aflau în una din situaţiile prevăzute la lit.a) sau b).


	Art.40. - Copiii au dreptul la pensie de urmaş dacă:

Lit.a) nemodificată

b) au peste 16 ani şi îşi continuă studiile într-o formă de învăţământ organizată potrivit legii, până la terminarea acestora, fără a depăşi vârsta de 26 de ani;

Lit.c) nemodificată

Autor: Comisia pentru muncă şi protecţie socială
	

	51
	Art.41. - (1) Soţul supravieţuitor are dreptul la pensie de urmaş pe tot timpul vieţii; la împlinirea vârstei standard  de pensionare, acesta va opta pentru propria pensie rezultată conform legislaţiei în vigoare sau pentru încasarea în continuare a pensiei de urmaş, dacă durata căsătoriei a fost de cel puţin 15 ani.

(2) În cazul în care durata căsătoriei este mai mică de 15 ani, dar de cel puţin 10 ani, cuantumul pensiei de urmaş cuvenită soţului supravieţuitor se diminuează cu 0,5% pentru fiecare lună, respectiv cu 6,0% pentru fiecare an de căsătorie în minus.


	Art.41. - (1) Soţul supravieţuitor are dreptul la pensie de urmaş pe tot timpul vieţii, la împlinirea vârstei standard de pensionare, dacă durata căsătoriei a fost de cel puţin 15 ani.

Alin.(2) nemodificat 

Autor: Comisia pentru muncă şi protecţie socială
	Pentru acurateţea textului.

Punerea de acord cu formularea consacrată în materie.

	52
	Art.42. - Soţul supravieţuitor are dreptul la pensie de urmaş, indiferent de vârstă, pe perioada în care este invalid de gradul I sau II, dacă durata căsătoriei a fost de cel puţin un an.


	Nemodificat 
	Pentru respectarea normelor de tehnică legislativă. 

	53
	Art.43. - Soţul supravieţuitor, care nu îndeplineşte condiţiile de la art.40 şi art.41, beneficiază de pensie de urmaş pe o perioadă de 6 luni de la data decesului, dacă în această perioadă nu realizează venituri lunare în urma unui contract individual de muncă.
	Art.43. - Soţul supravieţuitor, care nu îndeplineşte condiţiile prevăzute la art.41 şi 42, beneficiază de pensie de urmaş pe o perioadă de 6 luni de la data decesului soţului, dacă în această perioadă nu realizează venituri lunare mai mari decât 1/2 din salariul minim brut pe ţară garantat în plată. 

Autor: Comisia pentru muncă şi protecţie socială


	Pentru egalitate de tratament.

Pentru stabilirea unui plafon al venitului care este obţinut.

	54
	Art.44. - Soţul supravieţuitor care are în îngrijire, la data decesului susţinătorului, unul sau mai mulţi copii în vârstă de până la 7 ani, beneficiază de pensie de urmaş până la împlinirea de către ultimul copil a vârstei de 7 ani, în perioadele în care nu realizează venituri lunare dintr-o activitate pentru care asigurarea de pensie este obligatorie.


	Nemodificat 
	Pentru respectarea normelor de tehnică legislativă. 

	55
	Art.45. - (1) Pensia de urmaş se calculează, după caz, din:

a) pensia de agricultor pentru limită de vârstă, aflată în plată sau la care ar fi avut dreptul, în condiţiile legii, susţinătorul decedat.

b) pensia de invaliditate, în cazul în care decesul susţinătorului a intervenit înaintea îndeplinirii condiţiilor pentru obţinerea pensiei de agricultor pentru limită de vârstă şi era în plată cu pensie de invaliditate, pensie anticipată sau ar fi avut dreptul, în condiţiile legii, la una dintre aceste categorii de pensii de agricultor.

(2) Cuantumul pensiei de urmaş se stabileşte în condiţiile art.50, prin aplicarea unui procent asupra unităţilor de contribuţie realizate de susţinător, aferente pensiei prevăzută la alin.(1), în funcţie de numărul urmaşilor îndreptăţiţi, astfel:

a) pentru un singur urmaş – 50%;

b) pentru 2 urmaşi – 75%;

c) pentru 3 sau mai mulţi urmaşi – 100%.


	Art.45. - (1) Pensia de urmaş se calculează, după caz, din:

Lit.a) nemodificată

b) pensia de invaliditate gradul I, în cazul în care decesul susţinătorului a intervenit înaintea îndeplinirii condiţiilor pentru obţinerea pensiei de agricultor pentru limită de vârstă şi era în plată cu pensie de invaliditate gradul II, pensie anticipată sau ar fi avut dreptul, în condiţiile legii, la una dintre aceste categorii de pensii de agricultor.

(2) Cuantumul pensiei de urmaş se stabileşte în condiţiile prevăzute la art.50, prin aplicarea unui procent asupra unităţilor de contribuţie realizate de susţinător, aferente pensiei prevăzută la alin.(1), în funcţie de numărul urmaşilor îndreptăţiţi, după cum urmează:

Lit.a) – c) nemodificate.

Autor: Comisia pentru muncă şi protecţie socială


	Trimitere corectă.
Pentru respectarea normelor de tehnică legislativă.

	56
	Art.46. - Cuantumul pensiei de urmaş, în cazul orfanilor de ambii părinţi, reprezintă însumarea drepturilor de urmaş, calculate după fiecare părinte.


	Nemodificat 
	Pentru respectarea normelor de tehnică legislativă. 

	57
	Art.47. -  În cazul modificării numărului de urmaşi, pensia de recalculează în conformitate cu dispoziţiile art.45 alin.(2).


	Art.47. -  În cazul modificării numărului de urmaşi, pensia se recalculează în conformitate cu dispoziţiile art.45 alin.(2).

Autor: Comisia pentru muncă şi protecţie socială


	Corectarea unei erori materiale.

Trimitere corectă.

	58
	Art.48. - Soţul supravieţuitor care are dreptul la o pensie proprie de agricultor şi îndeplineşte condiţiile prevăzute de lege pentru obţinerea pensiei de urmaş după soţul decedat, poate opta pentru cea mai avantajoasă pensie de agricultor.

__
	Art.48. - (1) Soţul supravieţuitor care are dreptul la o pensie proprie din sistemul de pensii pentru agricultori, din sistemul public de pensii sau din alte sisteme de pensii neintegrate şi îndeplineşte condiţiile prevăzute de prezenta lege pentru obţinerea pensiei de urmaş după soţul decedat, poate opta pentru cea mai avantajoasă pensie.
(2) Cuantumul pensiei pentru care s-a formulat opţiunea se acordă începând cu luna urmǎtoare celei în care a fost înregistrată cererea.

Autor: Comisia pentru muncă şi protecţie socială

	Posibilitatea urmaşului de a opta între pensia proprie de agricultor şi pensia de urmaş din oricare alt sistem de pensii.

Precizarea datei de la care operează opţiunea.

	59
	Art.49. - Beneficiarii pensiei de urmaş prevăzuţi la art.40 lit.c) şi art.42 sunt supuşi revizuirii medicale şi au obligaţia de a urma programele recuperatorii conform reglementărilor prevăzute pentru pensia de invaliditate.


	Art.49. - Beneficiarii pensiei de urmaş prevăzuţi la art.40 lit.c) şi la art.42 sunt supuşi revizuirii medicale şi au obligaţia de a urma programele recuperatorii conform reglementărilor prevăzute pentru pensia de invaliditate.

Autor: Comisia pentru muncă şi protecţie socială


	Trimiteri corecte.

	60
	Secţiunea a 5-a

Calculul pensiei de agricultor


	Nemodificat 
	

	61
	Art.50. - Începând cu data înscrierii la pensie, cuantumul pensiei se determină prin înmulţirea unităţilor de contribuţie realizate de asigurat în perioada de cotizare, cu valoarea unei unităţi de contribuţie.


	Art.50. - Cuantumul pensiei de agricultor se determină prin înmulţirea unităţilor de contribuţie realizate de asigurat în perioada de cotizare, cu valoarea unei unităţi de contribuţie.

Autor: Comisia pentru muncă şi protecţie socială


	Pentru rigoarea textului (formularea din proiectul iniţial identică cu cea din Legea nr.19/2000 generează interpretări).

	62
	Art.51. - (1) Unităţile de contribuţie realizate de asigurat în perioada de cotizare reprezintă suma unităţilor de contribuţii anuale realizate în toată perioada de contribuţie raportată la stagiul complet de cotizare prevăzut la art.27 alin.(4).

(2) La calculul unităţilor de contribuţie realizate se utilizează până la 3 zecimale.

(3) Numărul unităţilor de contribuţie realizate, pentru stagii complete de cotizare, nu poate fi mai mic de 360 sau mai mare de 1080.

(4) Stagiile de cotizare mai mari decât cele prevăzute la art.27 alin.(4) determină un număr mai mare de unităţi de contribuţie, dacă reprezintă ani întregi de cotizare peste stagiul complet necesar.


	Alin.(1) nemodificat 

(2) La calculul unităţilor de contribuţie realizate se utilizează 3 zecimale.

Alin.(3) nemodificat

(4) Stagiul de cotizare mai mare decât cel prevăzut la art.27 alin.(4) determină un număr mai mare de unităţi de contribuţie, dacă reprezintă ani întregi de cotizare peste stagiul complet necesar.

Autor: Comisia pentru muncă şi protecţie socială


	Pentru respectarea normelor de tehnică legislativă. 

Corelare cu modificările anterioare.

	63
	Art.52. - Unităţile de contribuţie necesare obţinerii unei pensii minime, corespunzătoare unui stagiu de cotizare de 10 ani, se calculează raportând suma unităţilor de contribuţie anuale realizate în 10 ani de contribuţie consecutivi sau nu, la stagiul mediu complet de cotizare pentru femei şi bărbaţi de 27,5 ani.
	Art.52 se elimină.

Autor: Comisia pentru muncă şi protecţie socială
	Fiind un sistem bazat pe principiul contributivităţii, stagiul complet de cotizare utilizat la calculul unităţilor de contribuţie trebuie să fie egal pentru toţi asiguraţii, calculul pensiei făcându-se proporţional cu numărul unităţilor de contribuţie realizate de fiecare asigurat.



	64
	Art.53. - Unităţile de contribuţie pentru stagii incomplete de cotizare se calculează raportând suma unităţilor de contribuţie anuală realizate, la stagiul mediu complet de cotizare pentru femei şi bărbaţi prevăzut la art.52.
	Art.53 se elimină.

Autor: Comisia pentru muncă şi protecţie socială
	Fiind un sistem bazat pe principiul contributivităţii, stagiul complet de cotizare utilizat la calculul unităţilor de contribuţie trebuie să fie egal pentru toţi asiguraţii, calculul pensiei făcându-se proporţional cu numărul unităţilor de contribuţie realizate de fiecare asigurat.



	65
	Art.54. - (1) Pentru perioadele asimilate, la determinarea unităţilor de contribuţie realizate se utilizează unitatea de contribuţie anuală egală cu 360, conform cu prevederile art.21 alin.(3) lit.a, pentru perioada asimilată de la art.26 alin.(1). Perioada de efectuare a studiilor universitare poate fi reprezentată de maxim 5 unităţi de contribuţie anuală egale cu 360, iar perioada de efectuare a serviciului militar de maxim 2 unităţi de contribuţie anuală egale cu 360.

(2) Pentru stagiul potenţial acordat asiguraţilor în drept să obţină o pensie de invaliditate de agricultor, unitatea de contribuţie anuală a asiguratului este de:

a) 270 pentru gradul I de invaliditate;

b) 240 pentru gradul II de invaliditatea.

(3) Asiguraţii care, după îndeplinirea condiţiilor de pensionare pentru limită de vârstă, reglementate de prezenta lege, contribuie suplimentar cu un număr întreg de ani la sistemul de pensii pentru agricultori, regăsindu-se în situaţiile prevăzute la art.4 şi art.5, beneficiază de recalcularea pensiei de agricultor după realizarea fiecărei unităţi de contribuţie anuală, conform prevederilor art.21 alin.(3).


	Art.52. - (1) Pentru perioadele asimilate, prevăzute la art.26 alin.(1), la determinarea unităţilor de contribuţie realizate se utilizeazǎ unitatea de contribuţie anuală egală cu 360.

(2) Pentru stagiul potenţial acordat asiguraţilor în drept să obţină o pensie de invaliditate din sistemul de pensii pentru agricultori, unitatea de contribuţie anuală a asiguratului este de:

Lit.a) nemodificată
b) 240 pentru gradul II de invaliditate.

(3) Asiguraţii care, după înscrierea la pensie pentru limită de vârstă, reglementată de prezenta lege, contribuie suplimentar cu un număr întreg de ani la sistemul de pensii pentru agricultori, regăsindu-se în situaţiile prevăzute la art.5 alin.(1), beneficiază de recalcularea pensiei de agricultor după realizarea fiecărei unităţi de contribuţie anuală, conform prevederilor art.21 alin.(3).
Autor: Comisia pentru muncă şi protecţie socială


	Pentru respectarea normelor de tehnică legislativă, ca urmare a eliminării unor articole.

Acurateţea textului.

Corectarea unei erori materiale.

Claritatea exprimării.

	66
	Art.55. - CNPAS comunică anual asiguratului, prin casele teritoriale de pensii, unităţile de contribuţie anuală, numărul de ani de cotizare precum şi sumele în lei, înregistrate  în contul asiguratului, drept contribuţii individuale şi mutuale depuse de către stat în numele asiguratului. Datele se completează anual în carnetul asiguratului, la data depunerii declaraţiei de asigurare anuală.


	Devine art.53 nemodificat 

Autor: Comisia pentru muncă şi protecţie socială
	Prevedere cuprinsă în alte articole.

	67
	Art.56. - (1)  Valoarea unei unităţi de contribuţie se stabileşte anual prin Legea bugetului asigurărilor sociale de stat.

(2) Valoarea unei unităţi de contribuţie se calculează prin aplicarea unui procent asupra salariului minim pe economie, stabilit  conform legii, pentru perioada de referinţă.

(3) Procentul folosit la stabilirea valorii unei unităţi de contribuţie, conform prevederilor alin. (2), nu poate fi mai mic de 0,1% sau mai mare de 0,5%. 

(4) Valoarea unei unităţi de contribuţie se poate actualiza în cursul execuţiei bugetare în funcţie de evoluţia salariului minim pe economie, stabilit conform prevederilor legii.

(5) Actualizarea prevăzută la alin.(4) se stabileşte prin hotărâre a Guvernului.


	Art.54. - (1) Valoarea unei unităţi de contribuţie se stabileşte anual prin legea bugetului asigurărilor sociale de stat.

(2) Valoarea unei unităţi de contribuţie se calculează prin aplicarea unui procent asupra 1/5 din salariul mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat, pentru perioada de referinţă.

Alin.(3) nemodificat 
(4) În raport cu evoluţia indicatorilor macroeconomici şi cu resursele fianciare, valoarea unei unităţi de contribuţie se poate actualiza prin lege în cursul execuţiei bugetare.

Alin.(5) se elimină.

Autor: Comisia pentru muncă şi protecţie socială


	Claritatea exprimării.

Prevedere necesară.

	68
	Secţiunea a 6-a

Stabilirea şi plata pensiilor


	Nemodificat 
	

	69
	Art.57. - (1) Pensia de agricultor se acordă la cererea persoanei îndreptăţite, a mandatarului desemnat de aceasta cu procură specială, a tutorelui sau a curatorului acesteia.

(2) Cererea de pensionare, împreună cu actele care dovedesc îndeplinirea condiţiilor prevăzute de prezenta lege, inclusiv carnetul de asigurat, se depun la casa teritorială de pensii în raza căruia se află domiciliul asiguratului.
	Art.55. - (1) Pensia de agricultor se acordă la cererea persoanei îndreptăţite, a mandatarului desemnat de aceasta prin procură specială, a tutorelui sau a curatorului acesteia.

(2) Cererea de pensionare, împreună cu actele care dovedesc îndeplinirea condiţiilor prevăzute de prezenta lege, inclusiv carnetul de asigurat, se depun la casa teritorială de pensii în raza căreia se află domiciliul ori reşedinţa asiguratului sau, după caz, mandatarului, tutorelui sau curatorului acestuia.

Autor: Comisia pentru muncă şi protecţie socială

	Formulare consacrată.
Posibilitatea solicitării pensiei şi prin mandatar, tutore sau curator.

	70
	Art.58. - (1) Drepturile de pensie de agricultor pentru limită de vârstă se acordă şi se plătesc de la data îndeplinirii condiţiilor de pensionare, dacă cererea a fost depusă în termen de 30 de zile de la această dată.

(2) Drepturile de pensie anticipată de agricultor se acordă şi se plătesc de la data îndeplinirii condiţiilor, dar nu înaintea încetării calităţii de asigurat.

(3) În cazul persoanelor care îndeplinesc condiţiile de pensionare şi a căror cerere a fost depusă după termenul prevăzut la alin.(1), drepturile de pensie de agricultor se acordă şi se plătesc de la data depunerii cererii împreună cu actele doveditoare.
	Art.56. - (1) Drepturile de pensie de agricultor pentru limită de vârstă se acordă şi se plătesc de la data îndeplinirii condiţiilor de pensionare, dacă cererea a fost depusă în termen de 30 de zile de la această dată.

(2) Drepturile de pensie anticipată ale agricultorilor se acordă şi se plătesc de la data îndeplinirii condiţiilor, dar nu înaintea încetării calităţii de asigurat, dacă cererea a fost depusă în termen de 30 de zile de la data îndeplinirii condiţiilor.
(3) În cazul persoanelor care îndeplinesc condiţiile de pensionare şi a căror cerere a fost depusă după termenul prevăzut la alin.(1) şi (2), drepturile de pensie de agricultor se acordă şi se plătesc de la data depunerii cererii împreună cu actele doveditoare.

Autor: Comisia pentru muncă şi protecţie socială


	Acurateţea textului.

	71
	Art.59. - (1) Persoanele care au împlinit vârsta standard de pensionare nu mai pot solicita înscrierea la pensia de invaliditate de agricultor.

(2) Dreptul la pensie de invaliditate se acordă de la data emiterii deciziei medicale de încadrare în grad de invaliditate dacă persoanele sunt asigurate şi au un stagiu de cotizare, în funcţie de vârstă, în conformitate cu prevederile art.33 alin.(1).

__
	Art.57. - (1) Persoanele care au împlinit vârsta standard de pensionare nu mai pot solicita înscrierea la pensia de invaliditate de agricultor.

(2) Dreptul la pensie de invaliditate se acordă de la data emiterii deciziei medicale de încadrare în grad de invaliditate dacă cererea a fost depusă în termen de 60 de zile de la această dată.

(3) În cazul persoanelor care îndeplinesc condiţiile de pensionare şi a căror cerere a fost depusă dupǎ termenul prevăzut la alin.(2), drepturile de pensie de invaliditate se acordă şi se plătesc de la data depunerii cererii împreună cu toate actele doveditoare.

Autor: Comisia pentru muncă şi protecţie socială


	Stabilirea termenului pentru depunearea cererii de acordare a pensiei de invaliditate.

	72
	Art.60. - (1) În cazul persoanelor ce îndeplinesc la data decesului susţinătorului asigurat condiţiile prevăzute de prezenta lege, drepturile la pensie de urmaş de agricultor se acordă la cerere astfel:

a) începând cu luna următoare decesului, în cazul în care susţinătorul decedat era pensionar agricultor, dacă cererea a fost depusă în termen de 90 de zile de la data decesului; 

b) de la data decesului susţinătorului, în cazul în care acesta nu era pensionar la data decesului, dacă cererea a fost depusă în termen de 90 de zile de la data decesului;

c) de la data depunerii cererii, în situaţiile în care s-au depăşit termenele prevăzute la lit.a) şi b).

(2) În cazul în care urmaşul îndeplineşte condiţiile prevăzute de prezenta lege ulterior datei decesului susţinătorului asigurat, drepturile de pensie de urmaş se acordă de la data îndeplinirii condiţiilor, dacă cererea a fost depusă în termen de 90 de zile de la data îndeplinirii condiţiilor.

(3) În situaţia în care s-a depăşit termenul prevăzut la alin.(2), drepturile de pensie de urmaş se acordă de la data depunerii cererii.


	Art.58. - (1) În cazul persoanelor care îndeplinesc la data decesului susţinătorului asigurat condiţiile prevăzute de prezenta lege, drepturile la pensie de urmaş de agricultor se acordă la cerere, după cum urmează:

Lit.a) – c) nemodificate

Alin.(2) şi (3) nemodificate
Autor: Comisia pentru muncă şi protecţie socială

	Pentru respectarea normelor de tehnică legislativă.

	73
	Art.61. - (1) Admiterea sau respingerea cererii de pensionare se face prin decizie emisă de casa teritorială de pensii în termen de 30 de zile de la data depunerii cererii.

(2) Decizia casei teritoriale de pensii va cuprinde temeiurile de fapt şi de drept pe baza cărora se admite sau se respinge cererea de pensionare.
(3) Decizia casei teritoriale de pensii se comunică în scris persoanei care a solicitat pensionarea, în termen de 5 zile de la data emiterii.


	Art.59. - (1) Admiterea sau respingerea cererii de pensionare se face prin decizie emisă de casa teritorială de pensii în termen de 45 de zile de la data depunerii cererii.

Alin.(2) şi (3) nemodificate

Autor: Comisia pentru muncă şi protecţie socială
	Punerea de acord cu termenul de soluţionare din sistemul public.

	74
	Art.62. - Decizia emisă în condiţiile art.61 alin.(1) poate fi contestată la instanţa judecătorească competentă, în a cărei rază teritorială se află domiciliul asiguratului, în termen de 45 de zile de la comunicare.


	Art.60. - Decizia emisă în condiţiile prevăzute la art.59 alin.(1) poate fi contestată la instanţa judecătorească competentă, în a cărei rază teritorială se află domiciliul sau reşedinţa asiguratului, în termen de 45 de zile de la comunicare.

Autor: Comisia pentru muncă şi protecţie socială

	Formulare consacrată.

Trimitere corectă.

	75
	Art.63. - Decizia casei teritoriale de pensii necontestată în termen este definitivă.


	Devine art.61 nemodificat 
	Pentru respectarea normelor de tehnică legislativă. 

	76
	Art.64. - În situaţia în care se constată erori în stabilirea şi/sau în plata drepturilor de pensie, casele teritoriale de pensii vor opera corecturile şi modificările legale, atrăgând, după caz, răspunderea celor vinovaţi.


	Art.62. - În situaţia în care se constată erori în stabilirea şi/sau în plata drepturilor de pensie de agricultor, casele teritoriale de pensii vor opera corecturile şi modificările legale, atrăgând, după caz, răspunderea celor vinovaţi.

Autor: Comisia pentru muncă şi protecţie socială

	Pentru respectarea normelor de tehnică legislativă. 

	77
	Art.65. - (1) Plata pensiei de agricultor se face lunar.
(2) Pensia de agricultor se plăteşte personal titularului, mandatarului desemnat de acesta prin procură specială sau reprezentantului legal al acestuia.
(3) Modalităţile de plată a pensiilor de agricultor se stabilesc prin regulament al CNPAS.


	Devine art.63 nemodificat 
	Pentru respectarea normelor de tehnică legislativă.

	78
	Art.66. - (1) Plata pensiei de agricultor încetează începând cu luna următoare celei în care:

a) beneficiarul a decedat;

b) beneficiarul unei pensii de invaliditate sau de urmaş nu mai îndeplineşte condiţiile legale în temeiul cărora i-a fost acordată pensia de agricultor;

c) urmaşul a fost condamnat printr-o hotărâre rămasă definitivă pentru infracţiunea de omor sau tentativă de omor comisă asupra susţinătorului.

(2) Instanţele judecătoreşti au obligaţia ca, în termen de 10 zile de la data rămânerii definitive a hotărârii pronunţate în cazurile prevăzute la alin.(1) lit.c), să comunice această situaţie, în scris, CNPAS.


	Art.64. - (1) Plata pensiei de agricultor încetează începând cu luna următoare celei în care:

Lit.a) nemodificată

b) beneficiarul nu mai îndeplineşte condiţiile legale în temeiul cărora i-a fost acordată pensia de agricultor;

Lit.c) nemodificată

Alin.(2) nemodificat 

Autor: Comisia pentru muncă şi protecţie socială
	Textul iniţial reglementează încetarea drepturilor doar pentru două categorii de pensie nu şi pentru celelalte.

	79
	Art.67. - Plata pensiei se suspendă începând cu luna următoare celei în care:

a) pensionarul îşi stabileşte domiciliul pe teritoriul altui stat cu care România a încheiat convenţie de asigurări sociale, dacă în cadrul acesteia se prevede că pensia se plăteşte de către celălalt stat;

b) beneficiarul unei pensii anticipate a dobândit un contract individual de muncă;

c) beneficiarul unei pensii de invaliditate nu se prezintă la revizuirea medicală periodică;

d) beneficiarul unei pensii de urmaş realizează dintr-o activitate profesională sau din propria pensie de agricultor, venituri lunare nete mai mari decât pensia de urmaş;

e) copilul urmaş nu mai îndeplineşte condiţiile prevăzute la art.40 lit.b) şi c);

f) soţul supravieţuitor, beneficiar al unei pensii de urmaş, se recăsătoreşte.

__

__
	Art.65. - Plata pensiei de agricultor se suspendă începând cu luna următoare celei în care:

Lit.a) nemodificată
b) beneficiarul unei pensii anticipate realizeazǎ venituri dintr-o activitate pentru care asigurarea este obligatorie conform art.5 alin.(1) pct.I şi II din Legea nr.19/2000, cu modificările şi completările ulterioare;

Lit.c) nemodificată

d) beneficiarul unei pensii de urmaş realizează venituri lunare mai mari decât 1/2 din salariul de bază minim brut pe ţară garantat în plată;

Lit.e) şi f) nemodificate
g) soţul supravieţuitor, beneficiar al unei pensii proprii de agricultor, optează pentru pensie de urmaş agricultor sau pensie de urmaş din alt sistem de asigurări sociale;

h) pensionarul depune cerere de suspendare a plăţii pensiei.

Autor: Comisia pentru muncă şi protecţie socială


	Reglementarea şi a altor situaţii care pot conduce la suspendarea plăţii pensiei (punerea de acord cu reglementările consacrate în domeniu).

	80
	Art.68. - (1) Reluarea în plată a pensiilor suspendate se face la cerere, începând cu luna următoare celei în care a încetat cauza suspendării, dacă cererea a fost depusă în termen de 30 de zile de la data încetării cauzei suspendării.
(2) În situaţia în care cererea de reluare în plată a fost depusă după expirarea termenului de 30 de zile, plata se face începând cu luna următoare celei în care a fost depusă cererea.

(3) Reluarea în plată a pensiei de urmaş suspendată ca urmare a neîndeplinirii condiţiilor prevăzute la art.40 lit.b) şi c) se face de la data începerii anului şcolar sau de la data emiterii deciziei medicale de încadrare într-un grad de invaliditate.

	Devine art.66 nemodificat 
	

	81
	Art.69. - (1) Pot cumula pensia de agricultor cu veniturile realizate dintr-o activitate profesională pe bază de contract individual de muncă, indiferent de veniturile respective:

a) copiii urmaşi, orfani de ambii părinţi, pe perioada şcolarizării, până la împlinirea vârstelor prevăzute la art.40 lit.b) şi c);

b) nevăzătorii;

c) pensionarii pentru limită de vârstă.

(2) Beneficiarii pensiei de urmaş pot cumula pensia cu veniturile realizate dintr-o activitate profesională dacă veniturile brute lunare realizate nu depăşesc o pătrime din salariul mediu brut lunar pe economie, prognozat prin Legea bugetului de stat pe anul în curs.


	Art.67. - (1) Pot cumula pensia de agricultor cu veniturile realizate din desfăşurarea oricărei activităţi, indiferent de nivelul acestora:

a) copiii urmaşi, orfani de ambii părinţi, pe perioada şcolarizării, până la împlinirea vârstelor prevăzute la art.40 lit.a) şi b);

Lit.b) şi c) nemodificate

(2) Beneficiarii pensiei de urmaş pot cumula pensia cu veniturile realizate dacă acestea nu depăşesc lunar 1/2 din salariul de bază minim brut pe ţară garantat în plată.

Autor: Comisia pentru muncă şi protecţie socială
	Sintagma „activitate profesională” generează probleme deosebite în aplicare.

Trimitere corectă.

Formulare consacrată.

	82
	Art.70. - (1) Sumele rămase neîncasate de către pensionarul agricultor decedat, reprezentând pensia pe luna în care a avut loc decesul şi, după caz, drepturile de pensie cuvenite şi neachitate până la deces, se plătesc soţului supravieţuitor, copiilor, părinţilor sau, în lipsa acestora, celorlalţi moştenitori, în condiţiile dreptului comun.

(2) Sumele prevăzute la alin.(1) pot fi solicitate în cadrul termenului general de prescripţie.


	Art.68. - (1) Sumele rămase neîncasate de către pensionarul agricultor decedat, reprezentând pensia pe luna în care a avut loc decesul şi, după caz, drepturile de pensie cuvenite şi neachitate până la deces, se plătesc soţului supravieţuitor, copiilor, părinţilor sau, în lipsa acestora, celorlalţi moştenitori, în condiţiile dreptului comun.

(2) Sumele prevăzute la alin.(1) pot fi solicitate în cadrul termenului general de prescripţie de 3 ani.
Autor: Comisia pentru muncă şi protecţie socială


	Pentru respectarea normelor de tehnică legislativă.

Exprimare consacrată în materie.

	83
	Capitolul 5

Alte drepturi de asigurări sociale


	Capitolul V

Alte drepturi de asigurări sociale

Autor: Comisia pentru muncă şi protecţie socială


	Corelare cu modificările anterioare.

	84
	Art.71. - (1) Asiguraţii sistemului public de pensii al agricultorilor au dreptul, în afară de pensie, la:

a) ajutor de deces;

b) prestaţii pentru prevenirea îmbolnăvirilor, recuperarea capacităţii de muncă şi indemnizaţii pentru creşterea copilului până la 2 (3) ani, în cuantum egal cu cel primit în cadrul legislativ general.
(2) Beneficiază de drepturile prevăzute la alin.(1) asiguraţii care au un stagiu de cotizare de cel puţin un an, realizat în anul calendaristic anterior celui în care s-a produs riscul.

(3) Dreptul asiguraţilor la ajutorul de deces nu este condiţionat de îndeplinirea stagiului de cotizare prevăzut la alin.(2).


	Art.69. - Asiguraţii sistemului de pensii pentru agricultori au dreptul, în afară de pensie, la:

a) tratament balnear în scopul prevenirii îmbolnăvirilor şi recuperării capacităţii de muncă; 

b) ajutor de deces.

Alin.(2) şi (3) se elimină.

Autor: Comisia pentru muncă şi protecţie socială
	Corelare cu modificările anterioare.

Prestaţiile stabilite de lege au fost tratate în ordinea firească începând cu prestaţiile pentru prevenirea îmbolnăvirilor şi terminând cu ajutorul de deces.

Textul alin.(3) a fost preluat la art.71, ca alin.(7).

	85
	Art.72. - (1) Persoanele asigurate conform prevederilor prezentei legi şi pensionarii agricultori pot beneficia de tratament balnear, odată pe an, in limitele fondurilor alocate pentru tratament balnear prin legea anuală a bugetului asigurărilor sociale de stat, cu suportarea de catre beneficiar a unei părţi din costul biletului de tratament balnear.

(2) Criteriile pe baza carora se acorda bilete pentru tratament balnear, precum si nivelul cotei de participare individuala a asiguratilor se aproba anual de către CNPAS.

__

(3) Tratamentul balnear va fi asigurat în unităţile de tratament din proprietatea CNPAS şi, în completare, prin contracte încheiate, potrivit legii, cu unităţi de profil.


	Art.70. - (1) În scopul prevenirii îmbolnăvirilor şi recuperării capacităţii de muncă, asiguraţii şi pensionarii sistemului de pensii pentru agricultori au dreptul la tratament balnear o dată pe an, în limitele fondurilor alocate pentru tratament balnear prin legea bugetului asigurărilor sociale de stat, cu suportarea de către beneficiar a unei părţi din costul biletului de tratament.

(2) Criteriile pe baza cărora se acordă  biletele pentru tratament balnear, precum şi nivelul cotei de participare individuală a asiguraţilor sau, după caz, a pensionarilor, se aprobă  anual de către CNPAS.  

(3) Plata serviciilor aferente biletelor de tratament balnear se realizează de CNPAS.

Devine alin.(4) nemodificat 
Autor: Comisia pentru muncă şi protecţie socială
	Claritatea textului.

	86
	Art.73. - (1) În cazul decesului asiguratului sau pensionarului agricultor, beneficiază de ajutor de deces o singură persoană, care poate fi, după caz, soţul supravieţuitor, copilul, părintele, tutorele, curatorul sau moştenitorul în condiţiile dreptului comun, sau, în lipsa acesteia, persoana care dovedeşte că a suportat cheltuielile ocazionate de deces.

(2) Cuantumul ajutorului de deces se stabileşte anual prin Legea bugetului asigurărilor sociale de stat şi nu poate fi mai mic decât valoarea salariului mediu brut pe economie folosit la fundamentarea bugetului asigurărilor sociale de stat.

(3) Asiguratul sau pensionarul beneficiază de ajutor de deces în cazul decesului unui membru de familie aflat în întreţinerea sa şi care nu are un drept propriu de asigurări sociale.

(4) Se consideră membru de familie, în sensul prezentei legi:

a) soţul;

b) copiii proprii, copiii adoptaţi, copiii aflaţi în plasament familial sau încredinţaţi spre creştere familiei, în vârstă de până la 18 ani sau, dacă îşi continuă studiile, până la terminarea acestora, fără a depăşi vârsta de 26 de ani;

c) părinţii şi bunicii oricăruia dintre soţi.

(5) Ajutorul de deces cuvenit pentru un membru de familie reprezintă jumătate din cuantumul prevăzut la art.73 alin.(2).

(6) Ajutorul de deces se achită în termen de 24 de ore de la solicitare, de către casa teritorială de pensii, în cazul pensionarului agricultor, asiguratului, respectiv al unui membru de familie al acestuia.

__
	Art.71. - (1) În cazul decesului asiguratului sau pensionarului agricultor, beneficiază de ajutor de deces o singură persoană, care poate fi, după caz, soţul supravieţuitor, copilul, părintele, tutorele, curatorul ori moştenitorul, în condiţiile dreptului comun, sau, în lipsa acesteia, persoana care dovedeşte că a suportat cheltuielile ocazionate de deces.

(2) Cuantumul ajutorului de deces se stabileşte anual prin Legea bugetului asigurărilor sociale de stat şi nu poate fi mai mic decât valoarea salariului mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat pe anul în curs.
Alin.(3) – (4) nemodificate

(5) Ajutorul de deces cuvenit pentru un membru de familie reprezintă jumătate din cuantumul prevăzut la alin.(2).

Alin.(6) nemodificat 
(7) Dreptul asiguraţilor la ajutorul de deces nu este condiţionat de îndeplinirea unui stagiu de cotizare.

Autor: Comisia pentru muncă şi protecţie socială


	Reglementări necesare.

Formulare consacrată.

Precizare esenţială pentru aplicarea legii.

	87
	__
	Art.72. – Ajutorul de deces se suportă din bugetul pensiilor pentru agricultori şi se acordă la cerere, pe baza certificatului de deces, la nivelul cuvenit la data decesului.

Autor: Comisia pentru muncă şi protecţie socială


	Prevedere necesară.

	88
	Art.74. - Ajutoarele pot fi solicitate, pe baza actelor justificative, în termenul de prescripţie de 3 ani, calculat de la data la care beneficiarul era în drept să le solicite.

	Art.73. -  Ajutorul de deces poate fi solicitat, pe baza actelor justificative, în termenul general de prescripţie de 3 ani, calculat de la data la care a survenit decesul.

Autor: Comisia pentru muncă şi protecţie socială

	Pentru acurateţea textului.

	89
	Capitolul 6

Administrarea Departamentului bugetului pensiilor pentru agricultori
	Capitolul VI

Departamentul de pensii pentru agricultori

Autor: Comisia pentru muncă şi protecţie socială
	Termenul „Administrarea” este de prisos, întrucât prevederile din acest capitol reglementează organizarea şi funcţionarea acestui Departament.



	90
	Art.75. - În termen de 30 de zile de la promulgarea prezentei legi, se înfiinţează Departamentul de pensii pentru agricultori în cadrul Casei Naţionale de Pensii şi alte drepturi de Asigurări Sociale.


	Art.74. - Începând cu data de 1 iulie 2009, CNPAS va lua măsurile necesare în vederea înfiinţării şi funcţionării Departamentului de pensii pentru agricultori, prevăzut la art.3 alin.(1), şi a structurilor teritoriale.

Autor: Comisia pentru muncă şi protecţie socială


	În vederea stabilirii unei date exacte pentru începerea activităţii şi a stabilirii structurilor cu atribuţii în domeniu.



	91
	Art.76. - (1) Conducerea executivă a Departamentului de pensii pentru agricultori este asigurată de un director general cu rang de înalt funcţionar public, numit în condiţiile legii de către preşedintele CNPAS.

(2) Ocuparea funcţiei de director general se face în condiţiile legii.
	Art.75. - Departamentul de pensii pentru agricultori se înfiinţează la nivel de direcţie generală şi va fi condus de un director general cu rang de înalt funcţionar public, numit în condiţiile legii de către preşedintele CNPAS.
Alin.(2) se elimină.

Autor: Comisia pentru muncă şi protecţie socială


	Prevederi necesare.

Text inutil, întrucât sintagma „numit în condiţiile legii” este acoperitoare.

	92
	Art.77. - CNPAS elaborează structura şi regulamentul de funcţionare al Departamentului de pensii pentru agricultori, precum şi al direcţiilor de pensii pentru agricultori din cadrul caselor teritoriale se aprobă prin hotărâre a Guvernului.
	Art.76. - CNPAS elaborează structura organizatorică şi regulamentul de organizare şi funcţionare a Departamentului de pensii pentru agricultori, precum şi a structurilor sale teritoriale, care se aprobă prin hotărâre a Guvernului.

Autor: Comisia pentru muncă şi protecţie socială


	

	93
	Art.78. - Cheltuielile privind organizarea şi funcţionarea sistemului de pensii pentru agricultori se suportă din bugetul pensiilor pentru agricultori în limita unui procent de 3% aplicat cheltuielilor anuale totale prevăzute prin Legea bugetului asigurarilor sociale de stat.

	Art.77. - Cheltuielile privind organizarea şi funcţionarea sistemului de pensii pentru agricultori se suportă din bugetul pensiilor pentru agricultori în limita unui procent de 3% aplicat asupra cheltuielilor anuale totale.

Autor: Comisia pentru muncă şi protecţie socială


	Text acoperitor.

	94
	Art.79. - Salarizarea personalului departamentului şi direcţiilor de pensii pentru agricultori sunt aceleaşi cu cele aplicate în cazul CNPAS.


	Art.78. - Salarizarea personalului Departamentului de pensii pentru agricultori şi al structurilor teritoriale este cea aplicabilă personalului din cadrul CNPAS.

Autor: Comisia pentru muncă şi protecţie socială


	Pentru o exprimare corectă.

	95
	Art.80. - În aplicarea prevederilor prezentei legi, Departamentul de pensii pentru agricultori din cadrul CNPAS, îndeplineşte următoarele atribuţii:

a) îndrumă şi controlează modul de aplicare a dispoziţiilor legale de către casele teritoriale de pensii, precum şi de către persoanele fizice cărora le revin drepturi şi obligaţii care decurg din prezenta lege;

__

__

b) fundamentează şi elaborează proiectul bugetului de venituri şi cheltuieli pentru sistemul pensiilor pentru agricultori.

c) prezintă CNPAS, rapoarte cu privire la modul de administrare a bugetului pensiilor de agricultor;

d) publică anual raportul său de activitate;

__

e) ia măsuri, în condiţiile legii, pentru dezvoltarea şi administrarea eficientă a patrimoniului sistemului public de pensii, precum şi pentru asigurarea integrităţii acestuia;

f) ia măsuri, în condiţiile legii, pentru protecţia fondurilor pentru pensii de agricultor;

g) asigură evidenţa la nivel naţional a tuturor contribuabililor la sistemul pensiilor de agricultor;

h) asigură evidenţa la nivel naţional a drepturilor şi obligaţiilor de asigurări sociale pentru agricultori pe baza codului numeric personal;

i) certifică anual stagiul de cotizare şi unităţile de contribuţie anuală realizate la zi;

j) asigură reprezentarea în faţa instanţelor judecătoreşti în litigii în care este implicată ca urmare a aplicării dispoziţiilor prezentei legi;

k) îndeplineşte orice alte atribuţii stabilite prin dispoziţii legale.

__
	Art.79. – În aplicarea prevederilor prezentei legi, Departamentul de pensii pentru agricultori din cadrul CNPAS, îndeplineşte următoarele atribuţii:

Lit.a) nemodificată 

b) coordonează şi controlează activitatea în acest domeniu a caselor teritoriale de pensii;

c) controlează modul de stabilire şi plată a pensiilor pentru agricultori;
d) fundamentează şi elaborează proiectul bugetului de venituri şi cheltuieli pentru sistemul pensiilor pentru agricultori.

e) prezintă CNPAS, rapoarte cu privire la modul de administrare a bugetului pensiilor pentru agricultori;
f) publică anual raportul său de activitate;

g) urmăreşte execuţia veniturilor şi cheltuielilor bugetului pensiilor pentru agricultori şi prezintă Ministerului Muncii, Familiei şi Egalităţii de Şanse rapoarte trimestriale şi anuale privind execuţia bugetară;
h) ia măsuri, în condiţiile legii, pentru dezvoltarea şi administrarea eficientă a patrimoniului sistemului de pensii pentru agricultori, precum şi pentru asigurarea integrităţii acestuia;

i) ia măsuri, în condiţiile legii, pentru protecţia fondurilor pentru pensiile pentru agricultori;

j) asigură evidenţa la nivel naţional a tuturor contribuabililor la sistemul de pensii pentru agricultori;

k) asigură evidenţa la nivel naţional a drepturilor şi obligaţiilor de asigurări sociale pentru agricultori pe baza codului numeric personal;

l) certifică anual stagiul de cotizare şi unităţile de contribuţie anuală realizate la zi;

m) asigură reprezentarea în faţa instanţelor judecătoreşti în litigii în care este implicat ca urmare a aplicării dispoziţiilor prezentei legi;

n) îndeplineşte orice alte atribuţii stabilite prin dispoziţii legale.

Autor: Comisia pentru muncă şi protecţie socială


	Prevederi preluate de la art.3 pentru o mai bună structurare a textului legii.
Prevederi preluate de la art.3 pentru o mai bună structurare a textului legii.

Corelare cu modificările anterioare.
Pentru corectitudinea textului. Departamentul poate implicat în litigii.



	96
	Art.81. - Realizarea atribuţiilor ce revin Departamentului de pensii pentru agricultori potrivit legii, este supusă controlului Ministerului Muncii, Solidarităţii Sociale şi Familiei.


	Art.80. - Realizarea atribuţiilor ce revin Departamentului de pensii pentru agricultori potrivit legii, este supusă controlului Ministerului Muncii, Familiei şi Egalităţii de Şanse.

Autor: Comisia pentru muncă şi protecţie socială


	Corelare cu denumirea corectă a ministerului.


	97
	Art.82. - Modul de gestionare a fondurilor bugetare este supus controlului Curţii de Conturi.


	Devine art.81 nemodificat 
	Pentru respectarea normelor de tehnică legislativă.

	98
	Capitolul 7

Secţiunea 1

Răspunderea juridică


	Capitolul VII

Secţiunea 1

Răspunderea juridică

Autor: Comisia pentru muncă şi protecţie socială


	Corelare cu modificările anterioare.

	99
	Art.83. - Încălcarea prevederilor prezentei legi atrage răspunderea materială, civilă, contravenţională sau penală, după caz.


	Devine art.82 nemodificat 
	Pentru respectarea normelor de tehnică legislativă.

	100
	Art.84. - Fapta persoanei care dispune utilizarea în alte scopuri şi nevirarea la bugetul pensiilor pentru agricultori a contribuţiei de asigurări sociale reţinută de la asigurat, constituie infracţiune şi se pedepseşte cu închisoare de la 6 luni la 2 ani.
	Art.83. - Fapta persoanei care dispune utilizarea în alte scopuri şi nevirarea la bugetul pensiilor pentru agricultori a contribuţiilor individuale lunare de asigurări sociale achitate de către asiguraţi sau a contribuţiei mutuale a statului achitată în numele asiguraţilor constituie infracţiune şi se pedepseşte cu închisoare de la 6 luni la 2 ani.

Autor: Comisia pentru muncă şi protecţie socială


	Claritatea textului.

	101
	Art.85. - Completarea formularelor privind contribuţia pentru pensie de către funcţionarul sau angajatul casei teritoriale de pensii, precum şi completarea carnetului de asigurat cu date false, având ca efect denaturarea evidenţelor privind asiguraţii, stagiul de cotizare, contribuţia sau unitatea de contribuţie, ori efectuarea de cheltuieli nejustificate din fondurile  pensiilor de agricultor, constituie infracţiune de fals intelectual şi se pedepseşte potrivit prevederilor Codului penal.
	Art.84. - Completarea formularelor-tip sau a altor documente care conţin informaţii privind contribuţiile  lunare individuale, achitate de către asiguraţi, contribuţiile mutuale ale statului achitate în numele asiguraţilor, a unităţilor de contribuţie cu date false, având ca efect denaturarea evidenţelor privind asiguraţii, stagiul de cotizare, contribuţia sau unitatea de contribuţie, ori efectuarea de cheltuieli nejustificate din bugetul pensiilor pentru agricultori de către funcţionarul sau angajatul casei teritoriale de pensii, de către asigurat ori de către altă persoană, constituie infracţiune de fals intelectual şi se pedepseşte potrivit prevederilor Codului penal.

Autor: Comisia pentru muncă şi protecţie socială


	Claritatea exprimării.

	102
	Secţiunea a 2-a

Contravenţii


	Nemodificat
	

	103
	Art.86. - Constituie contravenţie următoarele fapte, dacă nu sunt săvârşite în astfel de condiţii încât, potrivit legii penale, să constituie infracţiuni:

a) nedepunerea în termen a declaraţiei de asigurare prevăzută la art.6 alin.(2) sau art.23 alin.(2) şi alin.(3);

b) nerespectarea cotelor de contribuţii stabilite conform art.20 alin.(3);

__
c) nerespectarea prevederilor privind obligaţia anunţării modificărilor survenite pentru acordarea pensiei;
d) calculul şi plata eronată a ajutoarelor de asigurări sociale de către instituţia care efectuează plata;

e) refuzul de a pune la dispoziţie organelor de control ale CNPAS sau MMSSF a documentelor justificative şi a actele de evidenţă necesare stabilirii obligaţiilor de asigurări sociale.


	Art.85. - Constituie contravenţie următoarele fapte: 

a) nedepunerea în termen a declaraţiei de asigurare prevăzută la art.6;  

b) nedepunerea în termen a comunicării de modificare a declaraţiei de asigurare socială sau a formularului-tip de retragere a declaraţiei de asigurare socială  prevăzute la art.23 alin.(1) sau (2);

c) nerespectarea cuantumului contribuţiei individuale lunare stabilite prin declaraţia de asigurare socială conform art.20 alin.(2).   

Devine lit.d) nemodificată
Lit.d) şi e) se elimină.

Autor: Comisia pentru muncă şi protecţie socială
	Pentru punerea de acord a definiţiei contravenţiei cu cea prevăzută în O.G. nr.2/2001, cu modificările şi completările ulterioare. Enumerarea şi a altor fapte care constituie contravenţie.

Pentru respectarea normelor de tehnică legislativă.

	104
	Art.87. - (1) Contravenţiile prevăzute la art.86 se sancţionează după cum urmează:

a) cele prevăzute la lit.a), b), c) şi d) cu amendă de la 3.000.000 la 6.000.000;

b) cele prevăzute la lit.e) cu amendă de la 6.000.000 la 9.000.000 lei.

(2) Nivelul amenzilor prevăzute la alin.(1) va fi actualizat prin hotărâre a Guvernului.

(3) Constatarea contravenţiilor şi aplicarea sancţiunilor se fac de organele de control ale CNPAS şi ale caselor teritoriale de pensii.

(4) Amenzile contravenţionale, aplicate conform prezentei legi, constituie venituri la bugetul pensiilor de agricultor.

(5) Dispoziţiile prezentei legi referitoare la stabilirea şi sancţionarea contravenţiilor, se completează cu prevederile Ordonanţei Guvernului nr.2/2001 privind regimul juridic al contravenţiilor, cu modificările şi completările ulterioare.


	Art.86. - (1) Contravenţiile prevăzute la art.85 se sancţionează cu amendă de la 60 la 120 lei. 

Lit.a) şi b) se elimină.

Alin.(2) se elimină.

(2) Constatarea contravenţiilor prevăzute la art.85 şi aplicarea amenzilor corespunzătoare se fac de către personalul împuternicit al CNPAS şi al caselor teritoriale de pensii desemnat prin decizie a preşedintelui CNPAS.
(3) Amenzile contravenţionale, aplicate conform prezentei legi, constituie venituri la bugetul de stat, potrivit legii.
Alin.(5) se elimină.

Autor: Comisia pentru muncă şi protecţie socială
	Cuantumul amenzilor propuse în forma iniţială a legii erau prea mari.

S-a eliminat alin.(2) întrucât actualizarea cuantumului amenzilor nu se mai reglementează prin hotărâre a Guvernului.

Corelare cu prevederile legislaţiei în vigoare.

Reformulare ca art.86, pentru respectarea normelor de tehnică legislativă.

	105
	__
	Art.87. – Prevederilor art.85 şi 86 se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.

Autor: Comisia pentru muncă şi protecţie socială

	Preluat de la art.87 alin.(5) iniţial.

Întrucât este o normă de complinire, aceasta trebuie să facă obiectul unui articol distinct.

	106
	Capitolul 8

Jurisdicţia asigurărilor sociale pentru pensii de agricultor


	Capitolul VIII

Jurisdicţia asigurărilor sociale pentru pensiile de agricultor

Autor: Comisia pentru muncă şi protecţie socială

	Corelare cu modificările anterioare.

Claritatea textului.

	107
	Art.88. - Jurisdicţia asigurărilor sociale se realizează prin tribunale şi curţi de apel, în conformitate cu prevederile Legii nr.304/2004 privind organizarea judiciară.
	Art.88. - Jurisdicţia asigurărilor sociale se realizează prin tribunale şi curţi de apel, potrivit legii, în conformitate cu prevederile Legii nr.304/2004 privind organizarea judiciară, republicată, cu modificările şi completările ulterioare. 

Autor: Comisia pentru muncă şi protecţie socială


	Claritatea textului.

Precizarea tuturor datelor de identificare a legii.

	108
	Art.89. - Tribunalele soluţionează litigii privind:

a) modul de calcul şi de depunere a contribuţiei de asigurări sociale;

b) înregistrarea, evidenţa şi certificarea contribuţiei de asigurări sociale;
__
__
c) deciziile de pensionare;

d) refuzul nejustificat de rezolvare a unei cereri privind drepturile de asigurări sociale;

e) modul de stabilire şi de plată a pensiilor, a indemnizaţiilor şi a altor drepturi de asigurări sociale;

f) plângerile împotriva proceselor verbale de contravenţie, încheiate conform prezentei legi;

g) alte drepturi şi obligaţii de asigurări sociale născute în temeiul prezentei legi.


	Art.89. - Tribunalele soluţionează litigii privind:

a) modul de declarare, calcul şi de plată a contribuţiei individuale lunare de asigurări sociale pentru agricultori;  

b) modul de înregistrare în conturile individuale ale asiguraţilor a sumelor reprezentând contribuţiile individuale lunare achitate de către asiguraţi şi a celor reprezentând contribuţia statului achitată în beneficiul asiguraţilor;  

c) modul de evidenţă a unităţilor de contribuţie; 

d) modul de evidenţă şi certificarea stagiului de cotizare realizat în sistemul de pensii pentru agricultori;

e) deciziile de pensionare;

f) refuzul nejustificat de rezolvare a unei cereri privind drepturile de asigurări sociale pentru agricultori;

g) modul de stabilire şi de plată a pensiilor, a indemnizaţiilor şi a altor drepturi de asigurări sociale pentru agricultori;

h) plângerile împotriva proceselor-verbale de contravenţie, încheiate conform prezentei legi;

i) alte drepturi şi obligaţii de asigurări sociale pentru agricultori născute în temeiul prezentei legi.

Autor: Comisia pentru muncă şi protecţie socială


	Punerea de acord cu noţiunile utilizate.

Pentru respectarea normelor de tehnică legislativă.



	109
	Art.90. - Cererile îndreptate împotriva CNPAS sau împotriva caselor teritoriale de pensii se adresează instanţei în a cărei rază teritorială îşi are domiciliul sau sediul reclamantul. Celelalte cereri se adresează instanţei în a cărei rază teritorială îşi are domiciliul sau teritoriul pârâtul.


	Art.90. - Cererile îndreptate împotriva CNPAS sau împotriva caselor teritoriale de pensii se adresează instanţei judecătoreşti în a cărei rază teritorială îşi are domiciliul sau reşedinţa reclamantul. Celelalte cereri se adresează instanţei în a cărei rază teritorială îşi are domiciliul sau  reşedinţa pârâtul.

Autor: Comisia pentru muncă şi protecţie socială

	Claritatea formulării.



	110
	Art.91. - (1) Împotriva hotărârilor tribunalelor se poate face recurs la curtea de apel competentă.

(2) Hotărârile curţilor de apel, precum şi hotărârile tribunalelor, neatacate cu recurs în termen, sunt definitive şi irevocabile.


	Nemodificat 
	Pentru respectarea normelor de tehnică legislativă.

	111
	Art.92. - Prevederile prezentei legi, referitoare la jurisdicţia asigurărilor sociale, se completează cu dispoziţiile Codului de procedură civilă şi ale Legii nr.304/2004 privind organizarea judiciară.
	Art.92. - Prevederile prezentei legi, referitoare la jurisdicţia asigurărilor sociale, se completează cu dispoziţiile Codului de procedură civilă şi ale Legii nr.304/2004, republicată, cu modificările şi completările ulterioare .

Autor: Comisia pentru muncă şi protecţie socială

	Pentru respectarea normelor de tehnică legislativă.

	112
	Art.93. - Cererile în faţa oricăror organe sau instanţe, precum şi toate actele procedurale în legătură cu litigiile, având ca obiect drepturi sau obligaţii de asigurări sociale, sunt scutite de orice fel de taxă de timbru.


	Art.93. - Cererile în faţa oricăror organe sau instanţe, precum şi toate actele procedurale în legătură cu litigiile, având ca obiect drepturi sau obligaţii de asigurări sociale pentru agricultori, sunt scutite de orice fel de taxă de timbru.

Autor: Comisia pentru muncă şi protecţie socială


	Pentru identificarea persoanelor beneficiare de scutirea de taxă de timbru.

	113
	Capitolul 9

Dispoziţii tranzitorii


	Capitolul IX

Dispoziţii tranzitorii

Autor: Comisia pentru muncă şi protecţie socială


	Corelare cu modificările anterioare.

	114
	Art.94. - (1) La data de 31 decembrie 2007 contractele de asigurare socială încheiate în conformitate cu prevederile art.5, alin.(2) din Legea nr.19/2000, de către persoane asigurate în sistemul pensiilor pentru agricultori prin efectul prezentei legi, îşi încetează valabilitatea.


	Art.94 se elimină.

Autor: Comisia pentru muncă şi protecţie socială
	Prevederi cuprinse în art.94 nou introdus.

	115
	Art.95. - (1) La data intrării în vigoare a prezentei legi devin pensii în înţelesul prezentei legi următoarele categorii de drepturi:

a) pensiile de agricultori provenite din fostul sistem de asigurări sociale al agricultorilor, al căror cuantum a fost stabilit pe baza  punctajelor medii anuale obţinute prin aplicarea prevederilor art.180, alin.(1) şi (2) din Legea nr.19/2000, inclusiv partea din cuantumul pensiei rezultată prin aplicare prevederilor art.168 alin.(5) din Legea nr.19/2000, alin.(3)

b) partea din cuantumul pensiei din sistemul public aferentă punctajelor medii anuale obţinute prin valorificarea, după data de 1 aprilie 2001, a fiecărui an util realizat în cadrul fostelor unităţi agricole cooperatiste, a fiecărui an de contribuţie realizat de ţăranii cu gospodărie individuală din zonele necooperativizate, până la data intrării în vigoare al legii nr. 80/1992 privind pensiile şi alte drepturi de asigurări ale agricultorilor, precum şi a perioadelor de contribuţie realizate conform acestei legi, după data de 29 iulie 1992 şi până la data de 1 aprilie 2001.

(2) CNPAS va lua măsurile necesare astfel încât, la data intrării în vigoare a prezentei legi, să fie determinate numărul de unităţi de contribuţie aferente fiecarui pensionar agricultor cu drepturi stabilite potrivit legislaţiei anterioare, prin raportarea cuantumului pensiilor cuvenite conform legislatiei anterioare la valoarea unei unităţi de contribuţie, stabilită în condiţiile art.56.


	Art.95 se elimină.

Autor: Comisia pentru muncă şi protecţie socială
	Având în vedere că în urma recalculării dosarele de pensie agricultori au fost „cuplate” cu dosarele de pensii stat, separarea acestora ar crea numeroase probleme, conducând la diminuarea cuantumului total al pensiei.

	116
	Art.96. - Dovada timpului util sau a unităţilor de contribuţie realizate, se face cu carnetul de muncă, cu carnetul de asigurat sau cu alte acte prevăzute de lege, pe baza cărora se poate confirma plata contribuţiei de asigurări sociale pentru pensie.


	Art.96 se elimină.

Autor: Comisia pentru muncă şi protecţie socială
	Prevederi cuprinse în art.94 nou introdus.

	117
	Art.97. - (1) Cererile înregistrate şi nesoluţionate până la intrarea în vigoare a prezentei legi se vor soluţiona conform normelor legale existente la data deschiderii drepturilor de asigurări sociale si pensii
(2) Drepturile de asigurări sociale aflate în plată la data intrării în vigoare a prezentei legi se achită pe duratele şi în procentele prevăzute de prezenta lege, dacă acestea sunt în avantajul beneficiarilor. 

(3) În caz contrar se menţin drepturile de asigurări sociale aflate în plată la data intrării in vigoare a prezentei legi.


	Art.97 se elimină.

Autor: Comisia pentru muncă şi protecţie socială
	Prevederi cuprinse în art.94 nou introdus.

	118
	__
	Art.94. - (1) Între sistemul de pensii pentru agricultori şi celelalte sisteme proprii de asigurări sociale, se recunosc reciproc stagiile de cotizare în vederea deschiderii drepturilor de pensie pentru limită de vârstă, de invaliditate şi de urmaş.
(2) În situaţia prevăzută la alin.(1) pensiile în sistemul de pensii pentru agricultori se stabilesc numai pentru stagiul de cotizare realizat în cadrul acestuia.

(3) Drepturile de pensie aflate în plată la data intrării în vigoare a prezentei legi, stabilite pentru stagiile de cotizare realizate în agricultură, se plătesc în continuare prin sistemul public de pensii, conform reglementărilor proprii ale acestuia. 

Autor: Comisia pentru muncă şi protecţie socială


	Pentru a se putea valorifica şi eventualele stagii de cotizare realizate în diferite sisteme anterior intrării în vigoare a prezentei legi la deschiderea drepturilor la pensie în sistemul pentru agricultori (text similar art.194 din Legea nr.19/2000).

	119
	__
	Art.95. - Stagiile de cotizare realizate în agricultură până la data intrării în vigoare a prezentei legi vor fi valorificate  la stabilirea pensiei în sistemul public de pensii conform prevederilor Legii nr.19/2000, cu modificările şi completările ulterioare.

Autor: Comisia pentru muncă şi protecţie socială


	Prevedere necesară.

	120
	Art.98. - Modelul declaraţiei de asigurare pentru pensia de agricultor se stabileşte de CNPAS şi se publică în Monitorul Oficial al României, Partea I.


	Art.96. - Modelul declaraţiei de asigurare şi a altor documente prevăzute de prezenta lege, se stabilesc prin decizia preşedintelui CNPAS care se publică în Monitorul Oficial al României, Partea I.

Autor: Comisia pentru muncă şi protecţie socială


	Pentru rigoarea textului.



	121
	Capitolul 10

Dispoziţii finale


	Capitolul X

Dispoziţii finale

Autor: Comisia pentru muncă şi protecţie socială


	Pentru respectarea normelor de tehnică legislativă.

	122
	Art.99. - (1) Sumele încasate necuvenit cu titlul de prestaţie de asigurări sociale pentru agricultori se recuperează de la beneficiari în termenul de prescripţie de 3 ani.

(2) Sumele plătite necuvenit prin intermediul caselor teritoriale de pensii se recuperează de la beneficiari în baza deciziei casei respective, care constituie titlul executoriu.
	Art.97. - (1) Sumele încasate necuvenit, cu titlu de prestaţie de asigurări sociale pentru agricultori, se recuperează de la beneficiari în termenul general de prescripţie de 3 ani.

(2) Sumele plătite necuvenit prin intermediul caselor teritoriale de pensii se recuperează de la beneficiari în baza deciziei casei respective, care constituie titlu executoriu.

Autor: Comisia pentru muncă şi protecţie socială


	Formulare consacrată.

	123
	Art.100. - (1) Sumele încasate necuvenit, cu titlul de prestaţie de asigurări sociale pentru agricultori, ca urmare a unei infracţiuni săvârşite de beneficiar, se recuperează de la acesta, de la data primei plăţi a sumelor necuvenite, până la recuperarea integrală a prejudiciului.

(2) Sumele stabilite în conformitate cu prevederile alin.(1) rămase nerecuperate de la asiguraţii decedaţi, se recuperează de la moştenitori, în condiţiile dreptului comun.

(3) Recuperarea debitelor restante se face potrivit dispoziţiilor legale privind colectarea creanţelor fiscale.
	Art.98. - (1) Sumele încasate necuvenit, cu titlu de prestaţie de asigurări sociale pentru agricultori, ca urmare a unei infracţiuni săvârşite de beneficiar, se recuperează de la acesta, de la data primei plăţi a sumelor necuvenite, până la recuperarea integrală a prejudiciului.

(2) Sumele prevăzute la alin.(1), rămase nerecuperate de la asiguraţii decedaţi, se recuperează de la moştenitori, în condiţiile dreptului comun.

Alin.(3) nemodificat 

Autor: Comisia pentru muncă şi protecţie socială

	

	124
	Art.101. -  Baza de date privind asiguraţii sistemului de pensii pentru agricultori este proprietatea CNPAS şi are caracter confidenţial.


	Devine art.99 nemodificat 
	Pentru respectarea normelor de tehnică legislativă.

	125
	Art.102. - Sumele ce urmează să fie achitate beneficiarilor de drepturi stabilite potrivit prevederilor prezentei legi se întregesc la 0,1 lei în favoarea acestora, după deducerea eventualelor obligaţii.
	Art.100. - Sumele care se cuvin cu titlu de prestaţii stabilite potrivit prevederilor prezentei legi, se întregesc la un leu în favoarea beneficiarilor, după deducerea eventualelor obligaţii.

Autor: Comisia pentru muncă şi protecţie socială

	Claritatea  textului.

	126
	Art.103. - În termen de 90 de zile de la publicare, CNPAS va emite norme metodologice în aplicarea prezentei legi, care vor fi publicate în Monitorul Oficial al României, Partea I.

	Art.101. - În aplicarea prevederilor prezentei legi Ministerul Muncii, Familiei şi Egalităţii de Şanse va emite norme metodologice, aprobate prin ordin al ministrului, care vor fi publicate în Monitorul Oficial al României, Partea I.
Autor: Comisia pentru muncă şi protecţie socială


	Punerea de acord cu terminologia consacrată în domeniu.



	127
	Art.104. - Prezenta lege intră în vigoare la 1 ianuarie 2008, cu excepţia prevederilor art.75 şi art.103, care intră în vigoare la termenele stipulate în textul respectivelor articole.

	Art.102. - Prezenta lege intră în vigoare la data de 1 ianuarie 2010, cu excepţia prevederilor art.74.

Autor: Comisia pentru muncă şi protecţie socială
	

	128
	Art.105. - La data intrării în vigoare a prezentei legi se abrogă prevederile referitoare la pensiile pentru agricultori din Legea nr.19/2000.

	Art.105 se elimină.

Autor: Comisia pentru muncă şi protecţie socială
	Text inutil.

	129
	__
	Art.103. - (1) În vederea aplicării prevederilor prezentei legi, numărul de posturi aprobat pentru CNPAS şi structurile sale teritoriale se suplimentează cu 200.

(2) Până în anul 2012, cheltuielile necesare implementării şi administrării sistemului de pensii şi alte drepturi de asigurări sociale ale agricultorilor, precum şi cele cu personalul, se suportă de la bugetul de stat.

Autor: Comisia pentru muncă şi protecţie socială

	Pentru implementarea sistemului de pensii pentru agricultori si funcţionarea acestuia este necesară alocarea unui număr de posturi dedicat acestei activităţi.





Comisia propune aprobarea proiectului în forma propusă în raport, cu unanimitate de voturi.

